San Telmo Museoko bildumari buruzko hitzaldia Gordailuan\nSan Telmo Museoko bilduma osatzen duten piezak izango dira larunbat honetan, maiatzak 10, Gordailuan izango den hitzaldiaren protagonista. “San Telmo Museoaren Bilduma” urte honetako programazioko hirugarren hitzaldia izango da Irunen dagoen Gordailuan, goizeko 12etan.\nSan Telmo Museoak Museoen Nazioarteko Eguna ospatuko du datorren asteburuan\nDatorren larunbatean, maiatzak 18, Museoen Nazioarteko Eguna dela eta, San Telmo Museora sartzea doakoa izango da egun osoan zehar, eta horretaz gain, musika eta dantza emanaldiak izango dira eraikineko txoko ezberdinetan ostiralean eta larunbatean, denak Donostiako Udaleko Musika eta Dantza Eskolaren eskutik, egunari ospakizun eta festa ikutua emanez.\nEuropa Konstelazioa erakusketa San Telmon ikusgai\nMartxoaren 21a arte ikusgai izango da museoko Laborategian Europa Konstelazioa erakusketa, doako sarrerarekin. Europe (to the power of) n proiektuaren baitan dagoen erakusketa honetan artista ezberdinek egungo gaien inguruko hausnarketa proposatzen dute, artea bitarteko.\nSan Telmo Museoan jarduerak Euskararen Nazioarteko Egunaren inguruan\nAbenduaren 3an, astelehena, Euskararen Nazioarteko Eguna dela eta, San Telmo Museoak jarduera bereziak antolatu ditu.\nBadu Bada erakusketa ikusgai dago San Telmo Museoan\nBadu Bada, euskara mundu eleanitzean erakusketa aurkeztu zen atzo San Telmo Museoan eta bihar, azaroak 17an, zabalduko dizkio ateak publikoari. Erakusketa otsailaren 17ra arte egongo da ikusgai.\nEuskaltegi garaietako argazkiak biltzen ari da San Telmo Museoa\nBadu Bada, euskara mundu eleanitzean erakusketa zabalduko da azaroan, eta erakusketako gune bat osatzeko euskaltegi garaiko argazkiak biltzen ari da San Telmo Museoa.\n"Jorge Oteiza eta monumentalitate berria" erakusketaren azken bi asteak\n"Jorge Oteiza eta monumentalitate berria" erakusketa bere azken bi astetan sartu da, eta azaroak 11ra arte ikusi ahal izango da San Telmo Museoko Laborategi Gunean, ohiko ordutegian, 10:00etatik 20:00etara.\nIgnacio Zuloagaren bustoa, berriro ere plazan\nDonostiako Zuloaga Plazak, hemendik aurrera, berriro ere hartu du Ignacio Zuloaga margolariaren bustoa.\nSan Telmo Museoak urriko agenda abian du\nSan Telmo Museoak urriko agenda abian du, eta jarduera desberdinak aurkituko dituzte hilabete honetan zehar bertara hurbiltzen direnek.\n"Pantaila Globala" eta "Donostian ibiltari" erakusketen azken egunak San Telmo Museoan\n"Pantaila Globala" eta "Donostian ibiltari" erakusketak bere azken egunetan sartu dira, eta datorren igandea arte, irailak 30a arte ikusi ahal izango dira San Telmo Museoan, ohiko ordutegian, 10:00etatik 20:00etara.\n9 orritik 5 orria (89 berri)


Euskal gaizkileak: Luis Beaumont, Leringo Kontea • ZUZEU\nEuskal gaizkileei eskainitako serie honekin jarraituz, justiziak kondenatu gabeko gaizkile bat dakargu: Luis Beaumontekoa, Leringo kontea.\nGaizkile kantu guztien artetik gehien gustatzen zaidana da, berri berria ere ez den arren: 1440ko erdi aroko Zuberoatik, ahoz-aho saltari etorria zaigu Bereterretxen khantoria.\nHau bai dela zinez kantu ederra! Ba ote da abesti-sarrera batentzat ahapaldi inspiratu eta adierazgarriagorik honakoa baino?\nez gaztanberak hezurrik\nez nian uste erraiten zuela\nGure kantuetako tradizio zintzoenari jarriki, naturaren aipua dator lehen hitzetan, baina estetika huts baino askoz gehiago ere bada, zinez. Mauleko gazteluaren ingurubueltako aiton-seme noble haien izaera ustela zela argi uzteko, ez daiteke aurkitu formulazio hoberik. Izan ere, aitonen-semek ez luke behar gezurrik, nola haltzak ez duen bihotzik ez eta ere gaztanberak hezurrik.\nLuis Beaumont, Leringo Konteak, Bereterretxe atxilotzeko eta akabatzeko agindua eman zien bere gizonei. Antza, arerio politikoak ziren biak ala biak, Leringoa beaumondarra, bistan denez, eta Bereterretxe agaramondarra. Nafarroako ahaide nagusien arteko liskarretan kokatu beharreko historia da berez, nahiz eta hedatua den beste kontu bat ere: bi gizonek maite zutela emakume bera, Ezpeldoiko Margarita.\nKantuaren arabera, trikimailuz ekarri zuen Beaumontek Bereterretxe: «Bereterrex, haigü bortala: ützüliren hiz berhala» Bereterretxe hator atarira, itzuliko haiz berehala.\nBai eta zera ere! Preso hartu, Ezpeldoiko haritz bati lotu, eta hantxe garbitu zuten errukirik batere gabe.\nGertaera lazgarria baino lehenagoko bi kontakizun adierazkor ageri dira:\nBereterretxek bere patua zein izango den antzematen duenean, amari atorra (alkandora) egiteko eskatzen dio, horixe jantzita oroituko baitute etorkizunean: «Bizi denak oroit ükenen dü Bazko gai-erdi ondua!».\nPreso eta eskuloturik zeramatela, boneta (txapela) erori zitzaion lurrera Bereterretxeri. Ezin, baina, hura handik jaso, une hartako inpotentziaren erakusle: « Buneta erori lürrera eta eskurik ezin behera».\nHil osteko beste bi:\nMarisantz amaren lasterra Jaun Kontearen atarira, seme bila: «Ai, ei, eta, jauna, nun düzie ene seme galanta?». Eta honen erantzuna: «Ezpeldoi altian dün hilik».\nEzpeldoiko jende bihozgabeak, ezikusiarena egin omen zioten gertaerari, baina ez hala bertako alaba Margaritak, zeina esku-bete odol jasotzen ari den: «Bereterretxen odoletik ahürka biltzen ari da».\nGezurra dirudi hainbeste mende eta gero, oraindik ere indar harrigarriz entzuten dugula egile ezagunik gabeko kantu hau. Izango da Mikel Laboak 1964. urtean utzi zigulako betiko ederki iltzatua:\nBeste zenbait kontu:\nItxaro Bordak lan ederra argitaratua du Argia astekarian.\nPastorala ere egin zuten 2005. urtean: Bereterretxe pastorala\nBeñat Achyari 1988an\nPier Paul Berzaiz 2005. urtean\nJaun Kuntiak ber’hala,\nEzpeldoi altian dün hilik; habil, eraikan bizirik…»\nBereterretxen atorretarik hirur dozena ümen da\n“Bereterretxen heriotza” podcasta\nEuskal gaizkileak serieko beste sarrera batzuk:\nabestiak, bereterretxe, euskal gaizkileak, gaizkileak, herri kantuak, kantuak\nAdi, erresaka hondartzan! (euskara ikasle baten gertaera)


Debabarreneko VII. BTT Martxarako izen-ematea zabalik — Debabarrena turismo\nDebabarreneko VII. BTT Martxarako izen-ematea zabalik\nDebabarreneko VII. BTT Martxarako izen-ematea zabalik Debabarreneko VII. BTT Martxa urriaren 18an egingo da eta izen ematea zabalik da kirolprobak.com atarian, urriaren 16ra arte. https://www.debabarrenaturismo.com/eu/albisteak/debabarreneko-vii-btt-martxarako-izen-ematea-zabalik https://www.debabarrenaturismo.com/eu/albisteak/debabarreneko-vii-btt-martxarako-izen-ematea-zabalik/@@download/image/Debabarrena BTT Martxa.jpg\nDebabarreneko VII. BTT Martxa urriaren 18an egingo da eta izen ematea zabalik da kirolprobak.com atarian, urriaren 16ra arte.\nBeste urte batez, ehunka BTT zale batuko dira Debabarreneko BTT Martxaren zazpigarren edizioan. Urriaren 18an egingo da, igandez, eta izena emateko epea zabalik da dagoeneko. Urriaren 16ra arte, kirolprobak.com webgunean eman daiteke izena.\nInskripzioari dagokionean, urriaren 14ra arte, txirrindularitzan federatuek 12 euro ordaindu behar dute eta federatuta ez daudenek 15 euro. Egun horretatik aurrera, 3 euro gehiago ordaindu beharko da.\nParte-hartzaile guztiek kamiseta bat jasoko dute opari.\nIbilbidean 2 anoa postu jarriko dira eta amaieran beste bat. Anbulantzai zerbitzua, aparkalekua, dutxak, bizikleta garbitzeko tokia eta laguntza teknikoa izango dira parte-hartzaileentzat.\nOhi bezala, proba amaitutakoan, partaide guztien artean opariak zozkatuko dira, eskualdeko kirol zein turismo arloko enpresei esker: asteburuko egonaldiak, bazkariak edo afariak, kirol materiala, produktu gastronomikoak...\nProba hau Elgoibarko Udal Kirol Patronatuak eta Debegesa Garapen Agentziak elkarrekin antolatzen dute, Debemen eta eskualdeko BTT kluben laguntzarekin. Martxa herrikoia da, ez lehiakorra. Mendi bizikletaz gozatzeko aukera eskaintzea eta Debabarreneko BTT Zentroak dituen ibilbide ikusgarriak ezagutzera ematea du helburu.\nInformazio gehiago: Debabarreneko VII. BTT Martxa


“Altxorra.Tesoros vivos.Experiencias Significativas de Ocio” proiektuaren emaitzak aurkeztu ditu Bilboko Euskal Museoak. Ekimena BIZKAILABek eraman du aurrera, Bizkaiko Foru Aldundiarekin eta Deustuko Unibertsitatearekin elkarlanean, Bizkaiko ondare kulturala gordetzeko, babesteko eta zabaltzeko helburuarekin.\n“Altxorra.Tesoros vivos.Experiencias Significativas de Ocio” proiektua “Bizkaia Izan: Memoria eta Historia” izeneko ikerketa eremuaren barruan kokatzen da. Ondare kultural materiagabea gordetzeko bideak proposatzea da proiektuaren azken helburua, eta, horretarako, abiapuntu hartzen ditu bizitzako etapa guztietako (haurtzaroa, gaztaroa, helduaroa eta 65 urtetik gorako aroa edo erretiroa) aisia-esperientzia nagusien ibilbideak.\nIkus-entzunezkoa / Emanaldiak: 12:00, 13:00, 17:00, 18:00\n2014ko urtarrilaren 16a, osteguna.\n2014ko urtarrilaren 23a, osteguna.\n2014ko urtarrilaren 30a, osteguna.\n2014ko otsailaren 6a, osteguna.\n2014ko otsailaren 13a, osteguna.\n2014ko otsailaren 20a, osteguna.\n2014ko otsailaren 27a, osteguna.\n2014ko martxoaren 6a, osteguna.\n2014ko martxoaren 13a, osteguna.\nLekua: Euskal Museoa- Museo Vasco. Plaza Unamuno 4, Bilbao


CAMPSAren instalazioak portuan. 1958 – Bolintxi\n18 ekaina, 2019 18 ekaina, 2019\nSanturtziarrek urte luzeak daramatzate erregai eta energiaren sektoreko enpresa eta beren biltegien ondoan bizitzen. 1958an\nJuan Miguel Pablo Barrero (1915-1992) argazkilariak haietako baten instalazioetako argazki batzuk egin zituen, Compañía Arrendataria del Monopolio del Petróleo, S.A. (Campsa) enpresakoak hain zuzen, zein 1927an sortu eta hasieratik izan zen Bilboko portuan. Enpresa horrek, bai eta butanoak ere, atsekaberen bat edo beste eman die herritarrei.\nArgazki batzuk aukeratu ditugu gure orrietan erakusteko.\nPortuko instalazioak, hangarrak eta biltegiak. Biltegien gainean, aspaldiko gordetegi frankoa. Ezkerraldean, mendiaren magalean, udal hiltegia. Olatu-hormaren bukaeran itsasargi zaharra, gaur egun kultura-ondarearen elementua izango litzatekeena portuko Agintaritzak eraistea erabaki ez balu.\nCAMPSAren tangak biltegien eta betetzeko erabiltzen ziren mahuken ondoan.\nCAMPSAren tanga biltegien ondoan.\nCAMPSAren tanga hangarren ondoan.\nCAMPSAren erregai-biltegiak. Atzean portuko garabiak\nCAMPSAren aldiriko trena erregaiz betetako tangak zeramatzala.\nLiburutegi Nagusia (EBC)\nPosted in: IRUDIA,SANTURTZI | Tagged: CAMPSA, SANTURTZI, SANTURTZIKO IRUDIAK, SANTURTZIKO PORTUA


Euskal emakume idazlea: Eragile eta sortzaile (1) • ZUZEU\nEuskal emakume idazlea: Eragile eta sortzaile (1) –\nNago, horregatik, ama edo sortzaile izateagatik, egon direla itzalpean euskal emakume idazleak, amatasuna sormen naturaltzat jo delako, eta beraz, meritutzat jo da ama eta sortzaile izatea berezko eta esfortzurik gabe izan ez duen gizonaren lana. Horrela, aintzat hartu da eta argitara emateko eginahal handi hori. Beharbada horregatik gizonak nahi duena egin ahal izan du, baina andreak ezin izan du nahi, egin nahi zuena.\nHauek eta gehiago izan dira Bergarako UNED-etik bueltan, “Euskal emakume idazlea: eragile eta sortzaile” eztabaida literariotik, ene kotxeko bakardadean egindako hausnarketa iragan inauteri-larunbatean. Datorren larunbatean otsailaren 29an azken saioa izanen dugu Bergaran goizeko hamarretan, eta gaiari buruzko marko teorikoa zehaztuko dugulakoan nago.


Ulermen xehea (181)\nIrakurriaren ule... (227)\nNumber of results 5282\nEverest, munduko gailurrik desiratuena\nSekuentzia honetan mendi-turismoaren masifikazioaz arituko gara. Eta gai hori abiapuntu, iritzi-artikulua idazteko zenbait lagungarri eskainiko dizkizugu.\nAinhoa Zubeldia: "Nik India kaotikoaren irudia nuen"\nJende askok India herrialde kaotikoa eta zikina dela uste du, baina behin Indiara joanda, oso bestelako irudia aurkitzen dute bertaratzen diren askok.\nAtseden hartuta, hobeto sentituko zara\nAskotan ez gara egun osoan geratzen, leku edo eginkizun batetik bestera atsedenik hartu gabe. Baina atseden hartzea behar-beharrezkoa dugu, lasai egoteko tartea hartu behar dugu egunero, baita lantokian gaudenean ere.


Aizarna.com :: ¿MEATZARITZAKO AZTARNAREKIN ZER?\n¿MEATZARITZAKO AZTARNAREKIN ZER?\nAurreko danbolin aldizkarian Jon Egiguren aizarnarrak meatzaritzari buruzko erakusketa zabaltzea eskatzen zuen. Ez zaio arrazoirik falta . Gure udalerrian antzinako historiaz hain kontzientziatuak gaudela dirudienean, tamalgarria litzateke historia hurbilaz ahaztea.\nEz dago atzera gehiegi egin beharrik gure herrian meatzaritzak izan duen garrantziaz eta eraginaz jabetzeko. Agirietan laurogeita hamar meategi agertzen dira, zehazki erregistraturik.\nOfizialki leen meategia bezala, Mina sin nombre da, Katre mina deitua agertzen da. Meategi hauetatik gehenak lignito ikatza ateratzen zuten eta besteak burdin meategiak ziren, bakarren bat zink meategi bezala agertzen bada ere, Ia denak Ertxina mendiaren bi aldetara kokatzen ziren. Aizarna aldera eta Zestoa aldera\nMeategien izenak ere oso bitxiak dira: Sin nombre, Sinforosa, Casualidad, fabina, Aquiles, San Mamerto, eta abar\nLignitoaren bidez harri mota bat berotu eta oraulika (kare hidraulikoa) ateratzen zuten. Iraulika Lantegiak, Arroabean, Narrondon, Txiribogan, Agoten era Beduan aurkitzen ziren beste zenbaiten artean.\nLantegi hauek omen ziren meategi jabeak. Sarritan lantegi bakoitzak bere meategia zuen. Gero, zementu artifiziala edo porlana asmatu zenean, iraulika delako hori bazterturik geratu zen eta Orduan etorri zitzaien gure meategiei euren azkena. Meatzari kopuruari dagokionez, beren garairik onenean, (1914-1918) ehun bat langile ibiliko omen ziren Ertxiñako meategietan.\nSIN NOMBRE (Katre mina) Aizarnako Katre baserriaren onduan dago . Ofizialki agertzen den lehen meategia,,1844. urtean zabaldu eta 1978an itxi zen ofizialki. Bere jabeak”Corta y Cia, S.L”,Agoteko araulika lantegiaren nagusiak ziren\nSAN FERMIN ( Ibarreko mina). Aizarnan dago , Ibarra baserriaren ondoan 1856 urtean hasi zen lanean Hau omen zen azkena itxi zen meategia .Bere jabea Uriarte y Zubimendi “,Beduako iraulika lantegia.\nGARESTIYA (Ertxin mina )Akuatik Ertxinarako bidetik hurbil zuen sarrera Amistulo deitu zelaian 1872,ean zabaldu zen. Jabea Arroabeko “Zementos Alberdi”iraulika fabrika. Ez dira urte asko sarreran zegoen eraikina eta sarrera bera guztiz suntsitu zotuztela. Tamalgarria benetan¡.\nLUISITO. Akuatik Aizarnarako galtzadatik oso hurbil aurkitzen da eta bertako lanak ofizialki 1902 an hasi ziren . Bere jabea Jose A. Odriozola. Txiribogakoa.\nARDURADUNA.(katapaza). Honek zuen meategiaren ardura eta jabearekiko harremana, eta beronek gidatzen zuen meategiko lana. Horrela, egunero “Policia minera”deitu liburuan meatzari bakoitzaren lanen berri eman behar zuen, gero hamabostean behin, nagusiak emandako kintzenak banatzeko.1900.ean meatzari bakoitzak eguneko hiru peseta jasotzen zitúen.\nAPEATZAILEA.Apeo edo zutabeak jartzeko kargua zuen meazuloak porrot egin ez zezan, horrela aurrera zulatzen jarrai zezaten\nBARRENARIA.Honek zuloak egiten zitúen, ondoren dinamita sartzeko.\nPIKADOREA.Pikatxoiz lan egiten zuena, Meatzariek erabiltzen zuten pikatxia berezia zen.\nLANGILEAK.Hauek laguntzile edo pioi lana egiten zuten: lepotarra bete, orga bete eta eraman e.a.\nDanbolin aldizkariak argiraratua


Poesia gaztea, hiru poeta gazte - bizkaie.biz\nHirugarren liburua Jon Gerediaga (1975) bilbotarrak argitaratu dau, Pamiela etxeagaz: “Fitola balba, karpuki tui” izena ipini deutso Aritz Merinoren marrazkiakaz datorren liburuari.\nJon Gerediaga beste esparru baten zan ezaguna: antzerkian. Izan be, Antzerkiola Imaginarioa taldean dabil, taldeak eszenaratzen dituen lanak idazten. Edozelan be, eta Gerediagaren berbetan esanda, bere obrek asko daukie poesiatik, eta bere poesiak be asko dauka antzerkitik. Ez alperrik: antzerkian hasi baino lehen, poesia idazten eban, eta azkenean batak bestearen kutsua hartu ei eban.\nLiburu honetako poemak barru-barruko sentimentuetatik abiatuta idatzi ebazan. Bere buruari egindako galderei erantzuten saiatu da, hizkuntza irakurterreza erabilita. Gerediagak 2000n esperientzia gogor bat bizi eban, eta krisi fisiko eta emozional sakonean sartu zan. Zulo haretan bizitakoa idatzi dau, behin zulotik urtenda. Zuloaren ikuspuntu biak emoten ditu liburuan: lehenengo atalean iluntasun haretan sentidutakoa kontetan deusku, eta bigarrenean iluntasunetik argira urtendakoan bizitako sensazinoak, azkenean esperantza apur bat agertuz. Halanda ze, Gerediagak aitortu dauanez, “heriotzea” berbea askotan agertu arren, azkenean bizitzearen ganean idatzi dau.\nAzkenean, hirugarren partea be badago, “Off the record” izenekoa: bertan, krisialdiagaz erlazino gitxiago daukien poemak dagoz.\nEdu Zelaietaren liburuaren antzera, “Fitola balba, karpuki tui” liburua eszenako formatuan ikusteko aukerea be badago. Izan be, Antzerkiola Imaginarioak hogei testu aukeratu ditu liburutik, eta errezitaldi dramatizatua atondu dau. Formatu txikiko obra hori Bilboko lokal batzuetan ikusteko aukerea egongo da.\nAmaitzeko, eta albiste hau idazteko momentuan oraindino aurkeztu barik egoan arren, Paddy Rekaldek be poema liburu bat plazaratuko dau, Txalaparta argitaletxeagaz. Horren barri be eukiko dozue aldizkari honetan.\nLiburu eguna apirilean izaten da. Egun horren bueltan, normala danez, liburu gehiago argitaratzen dira. Baina apirila pasau da, maiatza etorri da, eta liburuak agertu eta agertu dabilz aurten, geratu barik. Danontzako dago. Betiko legez, irakurrienak nobelak izango dira. Ipuinek be eukiko dabe irakurleren bat, saiakerak be hortxe-hortxe. Eta poesiak, anaia txiker horrek, liburu guztien artetik burua ataraten dau, apal baina lotsa barik. Orain dala aste pare bat, argitaletxeak ados ipinita legez, hiru poesia liburu argitaratu ziran, hirurak idazle gazteek idatzita. Hirurak 70eko hamarkadakoak.\nLehenengoa, Elkarren eskutik, plazan barria ez dan idazle batena: Castillo Suarez (1976) idazle altsasuarrarena. Suarezek “Spam poemak” liburua plazaratu dau, orain lau urte “Mugarri estaliak” argitaratu ostean. Nonori deigarria egingo jakon Castillo Suarezen liburu barriaren izenburua. Spam deitzen jake, hain zuzen be, posta elektronikora guk eskatu barik eta nondik datozan be jakin barik heltzen jakuzan mezuei. Holan egin ei eban Castillo Suarezek bere poemakaz be: lagun eta ezagunei bialdu eutsezan, hareen eretxia jasoteko.\nIban Zalduak aurkezpen ekitaldian esan eban “Mugarri estaliak” liburuagaz konparauta, poetak ironia gitxiago darabilela (ia desagertzeraino), eta liburua aurrekoa baino mingotsagoa dala: poema-liburu serioagoa, tristeagoa eregi dau Castillo Suarezek, Zalduaren berbetan. Halanda be, lehengo ezaugarriei eusten deutse, baina indar gehiagogaz: idazkera gardena baina ez “senzilloa” erabilten dau, prosarena ez dan narratibidade baterako jokerea dauka, ideia eta irudi alkarketa ausartak eta barriak emoten ditu, eta sentimentalkeria alde batera ixten dauan lirika edo bere literaturtasunaz kontziente dan poetikea sortu dau altsasuarrak.\nAurkezpenean Iban Zaldua egotea kontraesana izan daiteke, ze, Zalduak esan ebanez, “poesiaren gainean daukadan irudia, oro har, ez dalako lar ona”. Suarezek argitu eban hori: “Ibani eskatu neutsan liburuaren hitzaurrea egiteko; bera, hain zuzen be, poesiaren kontrakoa dalako, eta nik, aldi berean, antipoesia egin gura dodalako”. Poeta nafarrak autortu ebanez, poemak zabaldu beharreko zeozer dira, eta ez gordeta eukiteko zeozer: poesiaren bidez irakurlea “aztoratu” gura ei dau Suarezek, eta, “modu baten edo bestean, jendearengana heldu gura” horretan, testu gehienak hur dagoz irakurleakandik, zu bati idatzita legez, irakurleak berari zuzenean ari jakola pentsau dagian.\nLiburuaren aurkezpena pasau eta egun batzuk beranduago, liburuari ondoetorria emoteko, poeteak party agro-techno bat preparau eban Arbizun. Ez da harritzekoa, izan be, hurrengo bi idazleek be literaturatik kanpoko eszenak aukeratu ditue euren liburuak aurkezteko.\nBigarren liburua, Susak argitaratutakoa, Edu Zelaieta (1973) gasteiztarrak idatzi dau. Gasteiztarra, edo erdi-gasteiztarra. Edo erdi-beratarra, edo, azken baten, mugaldekoa. Izen hori ipini deutso bere lehenengo liburuari: “Mugaldekoak”. 2002an, Arabako Foru Aldundiaren eskutik, “Jendakiak urruneko familiatan” poema liburua argitaratu eban. Liburu barriaren izenburuak, baina, ederto erakusten dau zein zan bere azken aldiko ardurea: “irakurle legez neukan hutsunea eta hutsune personala betetea; eta, azken baten, ni ere muga batean bizi nazala”. Zelaietaren aita Berakoa da, mugakoa. Euskalduna da, baina harengandik ez eban euskerarik jaso eta, hizkuntza bereganatu guran, orain bost urte erabagi eban Beragaz eukazan hartu-emonak sendotzea. Ama, barriz, Galiziakoa da, Portugal ondoko herri batekoa, ha be mugakoa.\nLiburu hau idazteko, Zelaietak Joseba Jaka bekearen laguntzinoa euki dau, eta poemario tematikoa osotu dau gasteiztarrak, mugak gai hartuta: “Mugaldea sano lurralde emonkorra da”, autortu eban egileak. Muga fisikoakaz hasten da poema liburua, baina bidaia kanpotik barrura doa: bere poesian aitatzen diranak “geografiaz harago doazen territorioak” dirala dino autoreak, ze, azken baten “gaur egun danok gara mugalariak”.\n“Mugaldekoak” lau ataletan dago banatuta. Lehenengoan, “Mugaldean” izenekoan, muga da ardatz nagusia, eta Bidasoaren mugatik abiatzen da. Bigarrena “Urratuak” deitzen da, eta gizartea gehiago agertzen da. Autorearen esanetan, atal honetako mezu nagusia da “mugak apurtzeko jaio garala, apurtzeko eta gainditzeko”. Hirugarren atala “Mugarri luzeak” personalena eta luzeena be bada. Hirugarren atal horren barruan sensazinoak, amodiozko eta desamodiozko poemak, sentimentuak eta abar dagoz. Laugarren partean kontrabandoaren ganeko istorio bat kontetan dau Zelaietak, eta hori da liburuaren atalik harrigarriena, ezohikoa, “transgresorea”, egileak esan ebanez. Azken hori “entzun izan ditugun istorioak bezain sinisgarria da, baina kontau ez deuskuen horreetakoa; beharbada, euskal kulturan be tabuak ditugulako”.\nEdu Zelaieta liburua aurkezten ibiliko da hemetik aurrera, han eta hemen; baina aurkezpen bereziak izango dira: emonaldiak eskainiko ditu, liburuko poemak oinarri hartuta. Horretarako, Berako lagun batzuk eukiko ditu alboan: Beñardo Goietxe gitarreagaz, eta Raul Garcia harmonika, harpa txikia eta zerra musikalagaz. Emonaldiak maiatzaren 28an hasiko dira Beran bertan. Gero, bagilaren 15ean Gasteizera joango dira, eta 25ean Larrabetzura.


2019-05-20 - Urola Kostako Hitza : Urola Kostako Hitza\nElkarretaratzeak egingo dituzte Urola Kostan, Zestoako eta Zarauzko lan istripuak salatzeko\nAsteazkenean, Azpeitiko plazan elkarretaratzea egingo dute, gehiengo sindikalak deituta. CCOO sindikatuak Zarautzen deitu du elkarretaratzea egun horretarako.\nZarauzko Udalaren adierazpena, gaurko lan istripu larriaren aurrean\nEguerdian langile bat hil da Añorben, bera igota zegoen altuera handiko garabia erori denean. Lan istripu larriaren harira, oharra plazaratu du Zarauzko Udalak.\nLangile bat hil da Añorbe auzoan, lanean zebilen garabia erorita\nBehargina garabira igota zegoela erori egin da ibilgailua, 30 metroko altueratik. Etxola baten gainera erori da, eta beste langile bat ere zauritu da.\nMunduko eta Europako txapelketetan parte hartzeko probak egin ditu Irati Osak\nPiraguismoaren jarduerak ez du etenik eta aste honetan bertan txapelketa edo estropada desberdinetan aritu dira Itxas-Gain taldekoak.\nOrioko trainerillek bi bandera irabazi dituzte asteburuan\nLiga amaitu eta Gipuzkoako Trainerilla Txapelketari eman diote hasiera asteburuan Hondarribian.\nAntton Oñederraren Omenezko Lasterketa jokatuko dute larunbatean, Azkoitian\nEskolarteko txirrindularitza denboraldiaren barruan, kimuak eta infantilak lehiatuko dira 16:30etik aurrera, Oñartxo industrigunean.\n'Emakumeak arlo teknikoko ikasketetan' hitzaldia antolatu dute ostegunerako\nIndaux-Okin, Engranajes Juaristi eta GKN Driveline enpresetako Ana Belen Juaristik, Generosa Cerviñok eta Eugenia Iraolak hartuko dute hitza saioan, eta baita zenbait ikasle ohiek ere.\nKirol arlorako duen proposamena aurkeztuko du gaur Azkoitiko EH Bilduk\nZabalik dago 7ko futbolean eta areto futbolean izena emateko epea\n7ko futbol txapelketan izena emateko azken eguna datorren asteazkena izango da. Areto futbolaren kasuan, berriz, ekainaren 5ean itxiko da epea. Izen ematea kiroldegian egingo da bi kasuetan.\nEibarko partida ikusteko autobusa antolatu du Anaitasuna futbol klubak\nHirugarren Mailara igotzeko txartela du jokoan Azkoitiko gizonen talde nagusiak, eta partidaren garrantzia dela eta antolatu du klubak autobusa. Zaleek ostegun gauerako eman beharko dute izena, herriko hainbat tabernetan.\nEguraldi oso euritsua egin zuen atzo, igandea, baina hala eta guztiz, 24 lagun joan ziren Txalintxo mendira, Lagun Onak Mendi Bazkunak antolatutako ibilaldian parte hartuta. Mendi Asteko lehen ekintza izan da txangoa, eta datozen egunetan beste hainbat jarduera egingo dituzte.


Subirano...zer? — Manu Robles Arangiz Fundazioa\nIritzia Euskal-Herria Gizarte-eredua Sindikatuak\nAiala Elorrieta, Manu Robles-Arangiz Institutua, Argia 2017/10/29\nEstatuko sindikatuek estatu mailako marko baten defentsan, ordezkaritza sindikala monopolizatzea dute helburu.\nEAEko lehendakari Iñigo Urkullu jaunak autogobernuaz asko hitz egiten du, solemnitate handiz. Baina jarrerak ekintzekin neurtzen dira eta lehendakariak akordioak egiten jarraitzen du norekin eta lan esparruko autogobernuaren aurka egiten duten sindikatuekin.\nEta bai, Wallersteinek arrazoi du: erabakitzeko eskubidea oso kontzeptu ausoa da. Ez da berdin Urkulluk erabiltzen duenean edota euskal gehiengo sindikalak gauzatzen duenean. Galde diezaiegun bestela, kolektibitateetako langileei ea ezberdintasunik ikusten duten. Lehendakariak entzungor egiten duen arren, berak ere badaki, negoziazio kolektibo propiorako eskubiderik gabe, autogobernurik ez dagoela.\nGaiarekin lotutako informazio gehiago:\nNegoziazio Kolektiboaren estatalizazioa gelditzeko: hemen erabaki from Manu Robles-Arangiz Institutua Fundazioa


Adarrak archivos - Page 2 of 5 - Euskalerriko Eskautak\n/ Azkarrak / / Euskalerriko Eskautak / ekintzak / Informazioa / / Proiektuak\nby baden · Published 26 January, 2019 · Last modified 18 February, 2019\nGazteleraz >> Aupa azkarrak! El sábado 9 de febrero nos juntaremos en Donosti pasaremos y buen fin de semana conociendo y preparando la actividad de verano. Aquí os ponemos el horario: Sábado 11:00 Llegada...\nEuskalerriko Eskautak / Goitibera / Aukerak / Proiektuak / Adarrak\nby baden · Published 23 December, 2018\nGazteleraz >> El sábado hicimos la última reunión del año por parte de Comité de Euskalerriko Eskautak. Una jornada intensiva en casa Endika, el encargado de Gizarte que nos acogió en su morada facilitando...\nEuskalerriko Eskautak / Informazioa / MSC / Trebeak\nby baden · Published 16 November, 2018 · Last modified 29 November, 2018\nTrebeak! Eman izena 2018ko BBAan\nAzkarrak / Kanpamendua / Euskalerriko Eskautak / Internacional\nby baden · Published 9 November, 2018 · Last modified 13 December, 2018\nAzkarrak! eman izena 2019ko Topaketan\nMugaren bi aldeetako azkarrak scout-en lurraldeen arteko topaketa Zer da 2019 topaketa? • Euskadiko, Nafarroako eta Pirinio Atlantikoko eskaut adarrak biltzen dituen topaketa. • Parte hartuko duen Azkarrak talde bakoitzarentzako erronka • Zeure taldeko...


Kronometroa azkarregi doa - Gipuzkoako Hitza\nKronometroa azkarregi doa\n2019, maiatzak 03 Albisteak, gipuzkoa, Kirola 228\nBatzuetan, ordulariak azkarregi egiten du korrika, eta besteetan, motelegi. Egiari zor, denborak aspaldi topatu zuen bere gustuko erritmoa, eta fin eusten dio horri, baina Izazpin behera sufrikario betean hauspoa berobero daraman lasterkariak nahiagoko luke segundoak motelago igaroko balira; 500 euroko saria egoten da Ezkioko helmugan probako errekorra hobetzen duenarentzat, baina txekeak hauts apur bat du jada, 37 urte daramatza-eta nork jasoko zain.\nPeio Garin zizurkildarrak lortu zuen Izazpiko Igoera Ezkio-Itsasoko mendi lasterketako errekorra, 1982an. Garinek 31 minutu eta 26 segundo behar izan zituen Ezkioko ostatuaren paretik irten, Izazpiko gainera igo, eta hasierako gunera itzultzeko. “Lagun artean egindako lasterketa bat izan zen. Marka egiteko asmorik gabe abiatu nintzen, gozatzera”, oroitu du zizurkildarrak berak. “Horrenbeste denbora pasatu da jada, ahazten ere hasi naiz”, dio txantxetan.\nLaburra eta batbatekoa da proba. “Sei kilometro pasatxo ditu lasterketak, igo eta jaitsi. Proba betea da, teknika eta abiadura behar direlako, eta hanka indartsuak”, deskribatu du Joxe Mari Gabilondo probaren antolatzaileetako batek. “Aldapa gora dira lehen hiru kilometroak, eta 300 metroko desnibela dago, gutxi gorabehera”. Hankentzat “jipoi ederra” dela azaldu du. “Eta, marka hobetu nahi izanez gero, jaitsieran ere erritmo biziari eutsi behar zaio. Teknikoa da jaitsieraren lehen zatia, baina bigarrena aproposa da abiadura handia hartzeko. Hor indarrik gabe geldituz gero, joan egiten dira errekorra hobetzeko aukerak”, gaineratu du Gabilondok.\nNabarmentzekoa da ibilbidea ez dagoela itxita. “Norberak erabakitzen du zer bide hartu. Posible da sigisagaka igotzea: malda samurragoa izango da kasu horretan, baina metro gehiago egin beharko ditu korrikalariak”, azpimarratu du antolatzaileak. Halere, biderik laburrena identifikatuta dagoela eta parte hartzaile gehienak hortik joaten direla onartu du.\nBiderik laburrena begiz joa duten arren, inork ezin du hobetu Garinen marka. “Oso zaila izango da marka hori ontzea”, abisatu du Gabilondok. Urteetan izan dira errekor saiakerak, baina inork ez du lortu. “Aritz Egea gertu izan zen 2017an, baina hemezortzi segundo falta izan zitzaizkion”.\n“Harro eta harrituta” dago Garin. “Poztu egiten nau nire denbora oraindik indarrean dagoela jakiteak, baina ez nuen espero horrenbeste kostako zenik hobetzea”, azaldu du Garinek berak. “Urte hartan parte hartzeko esan zidaten inguruko lagunek, festak zirela eta afari girora joango ginela gero. Azkar gelditu nintzen lasterketaren buruan bakarrik, eta aurrera jo nuen. Baina markaren bila baino gehiago, garaipenaren bila”, osatu du kontakizuna.\nZizurkildarrak berezko sena du korri egiteko. Izan ere, garindarren geneetan daude lasterka egiteko dohainak. Hala frogatzen dute Peio eta Juan Mari anaiek 1980ko eta 1990eko hamarkadetan lortutako hamaika garaipenek eta errekorrek. Esaterako, oraindik indarrean daude Juan Mari Garinek 1993an Larraiztik Txindokirako bidean egindako 33 minutu eta 33 segundoko marka eta Azpeitiko zezen plazan hamar kilometro egiteko behar izan zituen 31 minutu eta hemezortzi segundoak. “Baserrian hezi ginen gu, eta korrika jaisten ginen herrira eta eskolara. Gainera, ohitura handia genuen mendian ibiltzeko ere, eta horrek zaildu egin zigun gorputza”, azaldu du Peio Garinek. “Oso gustuko genituen krosak eta mendi lasterketak. Eroso sentitzen ginen, eta emaitza onak lortu genituen. Adibidez, gogoan dut mendi lasterketen denboraldia prestatzen ari nintzela Ezkion marka lortu nuenean. Kros denboraldiaren eta mendi lasterketen artean nenbilen orduan”.\nUrtero, maiatzaren hasieran izaten da Izazpiko Igoera, Ezkioko San Migel festen inguruan —etzi izango da—. “1978an apustua egin zuten Joxe Antonio Aranzadik eta Joxe Aierbek, ea nor izango zen azkarrena Izazpira igotzen eta jaisten. Apustu hartan dago egungo lasterketaren jatorria”, azaldu du Gabilondok. Probak eten bat izan zuen bidean, baina berreskuratu egin zuten 2016an.\nBuruz buruko lehia zena 30 bat laguneko tropel bihurtu da. Halere, emakumeen parte hartzea apalagoa dela ikusirik, antolakuntzak animatzeko deia egin die korrika egitea gustatzen zaien emakumezko guztiei.\nIzazpiko Igoera etzi izango da, baina bihar ere kirolak presentzia handia izango du Ezkion: Joxe Ugarteburu aizkolariari omenaldia egingo diote herritarrek, eta herri-kirol probak izango dira eguerdian. “Guk ere parte hartu nahi genuen omenaldian, eta polita iruditu zitzaigun irteteko deia aizkorakada baten bidez egitea”, azaldu du Gabilondok. Aizkolariak enborra erdibitzean hasiko dira korrikalariak maldan gora. “Argazki polita izango da korrikalariak eta aizkolaria denak elkarrekin agertzen direna”.\nHaurrek ere parte hartu ahal izango dute proban, baina, Izazpira igo beharrean, herriko baserrietan barrena ibiliko dira. “Hor ez dago saririk. Herri lasterketa denez, gaztetxoenen artean ez dugu sustatzen lehia”.


Arco Atlantico Archivos - EGABeko presidentearen bloga\nTag: Arco Atlantico\nIn CES Vasco, Cooperación internacional, Encuentros institucionales, Estrategia Atlántica\nAste honetan hitzordu garrantzitsua daukagu Helsinkin. Gai anitzak jorratuko dituen agenda zabalarekin, Itsas Erregio Periferikoen Konferentziak garatzen dituen jarduera guztiak barne hartzen baititu. Konferentziak gaur hasi eta ostiralera arte Finlandiako hiriburuan antolatuko du bere berrogeita bosgarren Asanblada Orokorra. IEPK plataforma handia da, eta horren barne daude 160 Europako eskualde, Batasuneko 25 Estatutan integratuta daudenak. Bere dimentsioari buruzko ideia bat egin ahal izateko, gutxi gorabehera 200 milioi herritar ordezkatzen ditu. Zer nahi du IEPKak? Europako lurraldearen garapen orekatuagoa lortu nahi du. Zentzu horretan, Itsas Erregio Periferikoen Konferentziak bere burua definitzerakoan Europako eskualdeentzat lobby bat eta think tank (pentsamendu laborategia) bat dela esan ohi du. Dudarik gabe interes handiko talde bat da, baina horrez gain (niri bereziki azalpen hau gustatzen zait) “Europarentzat ideia-agentzia bat da”.\nEuroparentzat ideia-agentzia bat, zeinak parte hartzen duten eskualdeen interesak defendatzen dituen Europako baterako politikek lurraldean inpaktu handia izatea lortzeko. Izan ere, IEPKren barne-antolakuntzak berak irizpide geografiko zehatz bat jarraitzen du, eta hala, bere jarduera-organigrama Europako sei itsas eremu periferikotan banatuta dago (Arku Atlantikoa, Balkanak/Itsaso Beltza, Itsaso Baltikoa, Mediterraneo Itsasoa, Irlak eta Ipar itsasoa). Gure eremua, Arku Atlantikoarena, Andaluziatik Eskoziara arte luzatzen da, Portugal, Espainia, Frantzia, Irlanda eta Erresuma Batuko eskualde ezberdinekin, non Europako biztanleriaren %12 bizi den.\nEuropako eskualde horiek arazo globalei aurre egin behar die eta horretarako lurralde-mailako erantzunak eman behar dira modu orekatuan, kohesionatuan eta bateratuan. Helsinkin garraioari eta irisgarritasunari buruz hitz egingo dugu, alor horretan garapen geopolitikoak duen inpaktuari buruz, kohesio politikei buruz, integratutako itsas politikei buruz, klima aldaketari buruz, Europako proiektuaren etorkizunari buruz…Gai horiei buruz hitz egingo dugu behin eta berriz.\nIn Estrategia Atlántica\nDuela egun batzuk Iruñean Arku Atlantikoaren Batzar Nagusia egin zen. Aipatu topaketan Arku Atlantikoa osatzen duten 29 eskualdetako ordezkariek Arku Atlantikoaren Batzordeko presidente berria hautatu zuten 2016-201 denboraldirako. Bruno Retailleau, Pays de la Loire eskualdeko presidentea, izan zen. Eskualde horiekin batera, modu berean, beste bi sare izan ziren, eremu geografiko berean aritzen direlako: Arku Atlantikoko Hirien Sarea eta Ekonomia nahiz Gizarte Eragileen Nazioz Gaindiko Sare Atlantikoa (RTA).\nNafarroako hiriburuak kooperaziozko irudi bikaina eskaini zigun. Kide bakoitzak bere lan-eremutik abiatuta, bere ahaleginak taldeari eskaintzen dizkio eta horrek norabide berean jarduten du etorkizunean Europar Batasunean partekatzen dugun gune atlantikoa hobe aprobetxatzeko. Gune hori Estrategia Atlantikoaz hornitu dugu eta Ekintza Plana definitu diogu. Hainbat proposamen dago eta erakundeei nahiz ekintza plan erkidea partekatzen duten bost estatuei transmititu zaizkie.\nIldo horri jarraiki, Nafarroako topaketan aho batez onartu ziren europar arduradunentzat Arku Atlantikoaren Batzordeko Mezu berriak, aurtengo udazkenean urte askotako finantza-esparrua berraztertzeari begira. Mezuak Erkidego eta eskualdeetako politiken artean sinergiak sendotzeko dira. Lurralde atlantikoetan eragina areagotzea dute helburu. Laburbilduz, mezuek Arku Atlantikoak lantalde desberdinetan landutako ekintzen multzoa egituratzen dute.


sergey loznitsa. he(r)ri(h)otzaren erretratuak mikel zatarain Iñor inoiz egon ere ez den lekua. Segur aski betidanik ahantzita izandako lur zatia. Bai komunismoak eta baita kapitalismoak ere ahaztuta utzitako herrialde urruna. Bertan haizearen hotz hotsa besterik ez dena. Zuhaitzetako adarrak mugituaz, egurrezko murruak lurrera boteaz, ibaietako uretan uhinak sortuaz…\nMundutik at bizi diren bizilagun post-sovietarrak, gauez tren geltokian lo eginez, estepako bizimodu latzaren lanak, alkohola kantuekin nahastuz, eta abar.\nZerri bat hilzorira daramate, arrastaka, intzirika. Traktore baten gainean paisaia ikusten dugu, zerriaren intziriak traktorearen zalapartarekin nahasten direlarik, soinu mingarri eta kakofonikoa sortuaz. Bat batean kamera horizontalki 90° irauli da. Ixilunea. Zerriaren heriotza kamera-mugimendu batekin izkiriatuta. Hori bai kamerarekin idaztea! Kamera-mugimendu bati zentzu bat atsikitzea. Astruc-ek aurreikusten zuen Camera-Stylo-a. Hitchcock, Ford, Lang, …-en moduan.\nEta era berean paisai horren heriotza. Mundua ulertzeko, barneratzeko, galtzear dagoen modu bat. Denbora ziklikoarena, naturarena, bizitzarena. Eta ez hiriko gure denbora lineala.\nPortrait filman, aldiz, Loznitsak denbora geldiarazten du, izoztu… Honela, zinea erratratu-argazki bihurtu, Roland Barthesen argazkigintza eta heriotzaren arteko erlazioaren alegoria bat lez, mundu baten azken egunak edota munduan egoteko era baten heriotza azaleratuz.\nZineak bete beharreko funtsezko behar bat, memoria egitea. Denboraren igarotzearen krudeltasuna konpontzea, alegia. Heriotza denboraren garaipena besterik ez bait da.\nMy Joy, errealitatearekiko fikzio porotsuan heriotza beti ere nagusi, haizearen hotz hotsa entzungai delarik. Haize hotzaren hotsak “soinuaren zinemagile” honen pelikula guztiak zeharkatzen bait ditu; zuhaitzetako hostoak eramanaz, paisaiak zurituz, begien kontenplazioa aberastuz, munduaren irakurketa poetiko bat sortzeko.


Lau egun ezberdinetan egongo da 21. Korrika Araban - halabedi\nLau egun ezberdinetan egongo da 21. Korrika Araban\nBost egun beharko ditu Korrika-k Arabara iristeko eta Lautadatik sartuko da hau. Lau egun ezberdinetan egongo da euskararen lasterketa herrialdean eta azkenenengo egunean lehertuko da festa Gasteizen, apirilaren 14an.\nListo. Ondo gordetako sekretu handienetako bat publiko egin dute jada. 2.560 kilometro zeharkatuko dituen 21.Korrika-k badu ibilbidea. Garesen hasiko da apirilaren 4an eta Gasteizen amaitu apirilaren 14an. Hala ere, Araban sartzeko egun batzuk beharko ditu euskararen aldeko lasterketak: apirilaren 9an sartuko da lehenengoz herrialdean, Lautadatik.\nProtagonismo berezia izango du Arabak egun honetan. Lasteketa Nafarroatik sartuko da herrialdean, Altsasutik. Hortik aurrera, lehenengo orduetan Lautadan izango da, orden honetan: Egino, Ilarduia, Araia (06:35), Zalduondo, Agurain (07:53), Zuhatzu (08:38), Dallo, Dulantzi, Egileta eta Azazetako mendatea.\nOrduek aurrera egin ahala Mendialdean sartuko da Korrika: Birgara, Maeztu (11:30), Atauri (11:57) eta Kanpezu. Eta, ostean, Arabar Errioxan: Ekora (15:10), Binasperi, Lantziego (15:51), Bilar, Guardia, Leza, Samaniego, Abalos, Bastida, Rivas de Tereso eta Urizaharra.\nEguna amaitu aurretik, Trebiñun izango da: Armentiako Bentak, Franko, Trebiñu (22:13), Añastro eta Argantzon.\nAurreko eguneko ibilbidea jarraituko du Korrika-k, oraingoan, Añanan. Langraitzetik (00:07) sartuko da eskualdean eta hortik Andarako bidea egingo du.\nGorbeialdea zeharkatuko du ostean lasterketak: Abornikano (02:22), Izarra (02:35), Murgia (03:22), Bitoriano, Ametzaga eta berriz ere Izarra. Hortik Aiaraldeara egingo du salto: Urduña (05:39), Amurrio (06:11), Aiara eta Laudio (08:30).\nBilbon sartu aurretik, Arabatik igaroko da lasterketa azken txanpan. Zehatzago, Aiaraldean egongo da egun honetan Korrika: Artziniega (08:57) eta Aiaratik Artziniegarako bidea egingo du.\nGasteizen amaituko da Korrika egun honetan, baina eguna ez du Araban hasiko lasterketak. Apirilaren 13an, gauean, Zeanurin (Bizkaia) izango da lasterketa, eta orduek aurrera egin ahala Arabako hiriburura hurbilduko da hau. Otxandiotik Aramaiora (02:15), hortik Arrasatera…\nGasteizen sartu aurretik, Arabako herri gutxi batzuk zeharkatuko ditu goizean-goiz: Legutio, Urbina, Luko, Amarita, Erretana eta Durana. Gasteizen 08:22an sartuko da Korrika eta 12:30ean amaituko da.\n2009ko 16. KORRIKA-n gertatu bezala, 2019ko apirilaren 14an Gasteizen amaituko da Korrika. Gasteizen bertan jakingo da KORRIKA-ren sekreturik handienetakoa: lekuko barruan ehunka kilometro egin dituen mezuaren egilea. Apirilaren 4an hasiko da hau mugitzen, Garesen, Nafarroan.\nGasteizko Alde Zaharrean egingo den KORRIKA prestatzeko aurkezpen irekia egingo dute datorren urtarrilaren 17an, ostegunean. “Euskaraldiaren hariari jarraika, Gasteizen amaituko den aurtengo KORRIKA berezia izango delakoan gaude eta hortaz, zuen parte hartzea funtsezkoa eta eskertzekoa da”, adierazi dute antolatzaileek. Aurkezpena Hala Bedi Tabernan izango da, 18:30ean.\nKorrika-dendari dagokionez, abendu erdialdetik dago irekita Zapatari kaleko 20. zenbakian. Besteak beste, helduentzako eta haurrentzako arropak, biserak, lepokoak eta giltzatakoak daude bertan salgai. Ordutegiari dagokionez, ostegun eta ostiraletan 18:30-20:30 bitartean egongo da zabalik eta larunbatetan 11:30-14:30 bitartean.


KURUBIOA : Liburutegiaren astea\nUrriaren 25etik urriaren 29ra Legardalde Herri Ikastetxean liburutegiaren astea ospatu da. Honengatik ekintza desberdinak antolatu dira.\nLiburutegiko arduradunak irekitako blog berrian jarraitu ahal ditugu zuzenean berak antolatzen dituen ekintzak eta, era berean, partaidetza areagotu.\nHauxe da bloga: http://legardaliburutegia.blogspot.com/\nLIBURU MARKADOREEN LEHIAKETA:\nIPUIN LEHIAKETA: Ipuinak aurkezteko epea abenduaren 10ean bukatzen da.\nGABONETAKO POSTAL TAILERRA:\nPublicado por Paki Pajuelo en 10/30/2010 11:53:00 a. m.


JUAN AIZPITARTE GOTORLEKUAN | elinberri\n2022. maiatzak 30 Udal argibidea\nJuan Aizpitarteren lana da, hainbat diziplinaren bidez prozesu artistikoari buruz hausnartzen duen egile polifazetikoarena\nZiudadelako Labean egonen da ikusgai maiatzaren 20tik, ostiralarekin, ekainaren 26ra bitarte Juan Aizpitarte artistaren ‘Mater’ instalazioa. Aizpitarte diziplina desberdinen inguruan hausnartzen duen egile polifazetikoa da, eskulturaren, instalazioaren, graffitiaren, hiri esku-hartzearen, performance-ekintzen eta edizio-proiektuen aukerez jabetuz. Idazketatik kanal bakarreko bideora edo bideo-instalaziora.\nLabean Aizpitartek gune ezin hobea topatu du lurraren gaineko eskulturaren eta arkitektura bereziaren arteko harremanei buruz aritzeko. ‘Mater’ erakusketak zuzeneko erreferentzia egiten dio espazio hermetikoari (Hermes), zeinetatik barneranzko prozesu berriak sortzen baitira, muga iragazkorrei eta artearen jatorriari bere antzinako bertsioan. Baina baita materiari eta Amari ere. Kulturaren jaiotza ahalbidetu zuten oinarrizko kontzeptuen –Gwer (beroa), Domo (aterpea), Hito (lurraldea) eta argia (espiritualtasuna)– mugakide den proposamena da. Instalazio eskultoriko honen aktibazioaren hondarrak iraganeko ekintza baten aztarna gisa erakusten dira, non publikoak kultuaren iruditeria esoterikoa berreraikitzen baitu.\nErakusketa asteartetik larunbatera bisitatu daiteke, 11:30etik 13:30era eta 18:00etatik 20:30era. Igandeetan aretoa goizez dago zabalik.\nJuan Aizpitartek ikasketak abiatu zituen Leioako Arte Ederretako fakultatean (Euskal Herriko Unibertsitatea) Eskulturako espezialitatean, eta 1998an Bordeleko (Frantzia) École Nationale Superieure de Beaux-Arts-en graduatu zen. Urte berean Zebra 3 elkartearekin lankidetzan hasi zen Buy-Self Katalogoan eta Permanent Food aldizkarian. Maila ezberdinetatik jarduteko interesa duenez, hiriguneak aztertu eta bertan esku-hartzen du espazio publikoan eta hari buruzko ekintzak eginez, eta aukera ematen du mundu garaikidea zalantzan jartzeko, partaidetzazko gizarte-aktibismoaren eta komunikabideen jabetze-prozesuen bidez.\nArte-ekoizpeneko lanaz gain, paraleloan, ikusizko arteetan prestakuntza- eta hezkuntza-programak garatu eta testuinguru ezberdinetan kultura-proiektuak dinamizatzen ditu. Besteak beste, 2008an Línea Curva elkarte artistikoa eta Espacio Reflex proiektua abiatu zituen.


Diputados de Podemos, En Comú Podem, En Marea y el Sindicato de Estudiantes, por la inmediata derogación de la LOMCE y el 3+2\nEn la mañana de hoy hemos celebrado una rueda de prensa conjunta a las puertas del Parlamento, entre el Sindicato de Estudiantes y las diputadas/os Ione Belarra, Joan Mena y David Bruzos, en representación de Podemos, En Comú Podem y En Marea. En la misma hemos transmitido nuestra exigencia de derogación inmediata de la LOMCE y el decreto del 3+2, y el respaldo a la convocatoria de huelga estudiantil del 13 y 14 de abril.\nEuskal Herria: PNVek GOGOR ERREPRIMITU DITU EUSKAL GAZTERIAK LOMCEAREN ETA 3+2AREN AURKA BURUTURIKO MOBILIZAZIOAK\nERREPRESIO GEHIAGORIK EZ BORROKATZEN DUTEN IKASLEEN AURKA\nBORREN GOLPEEK EZ GAITUZTE IXILDUKO!!\nMartxoaren 17an, 15.000 ikasletik gora atera dira Euskal Herrian kaleetara, Ikasle Abertzaleek konbokaturik. Ikasle Sindikatutik mobilizazio hauek babestuz, euskal gazteria batera mobilizatzera deitu dugu LOMCEaren, Heziberriren (LOMCEren kalkoa den PNVren plana), 3+2aren, EU2015aren, eta gainontzeko erasoen aurka.\nEta apirilaren 13 eta 14ean denok Ikasle Greba Orokorrera! LOMCE eta 3+2 berehala kendu!\nBizkaia: 5.000 gazte baino gehiagok Bilbon hekuntza publikoaren kontrako erasoen aurka\nAtzo, Bizkaiako gazteak kalera atera eta Bilboko kaleak bete genituen beste behin hezkuntza publiko, doako, duin eta euskaldunaren alde. Greba jardunaldi honetan, institutuetako eta unibertsitateko 5.000 gazte eta ikasle baino gehiago joan ginen Moyua Plazatik Arenaleraino EAJren gobernua aurrera eramaten ari den hezkuntza publikoaren murrizketa politika salatzeko. Betikook jasaten ditugu murrizketak eta erasoak: gure ikastetxeetan gero eta egoera zailagoan aurkitzen garen langileen seme-alabok. Baliabide gabezia, unibertsitatera joatea oztopatzen diguten tasa ordainezinak edo zuzenean EHUko 11 fakultate itxi nahi dituen unibertsitateko hesrtura plana.\nHerri frantziarrarekin elkartasunean. Terrorismo yihadista gehiago ez! Gerra inperialista gehiago ez!\nAzaroaren 13ko gauean, Paris gogor kolpatu zuen eraso terroristak. Une hauetako datuak 129 hildako eta 350 zauritu dira, hauetako 80 egoera kritikoan. Maila honetako atentatua 2004ko martxoaren 11n Madril hiria jo zuen hilketarekin bakarrik konpara daiteke. Jende anonimoak ilarak egin zituen Puerta del Solen odola eman ahal izateko. Gaur, adibide berbera ikus dugu osasun zentro paristarretan, non jendea hiru orduz zai egon den bere odola emateko. Hau ez da izan elkartasun adibide bakarra. Gazteak, helduak, etorkinak… asko izan dira lehen minutuetatik sare sozialak erabili zituztenak beren etxeak irekitzeko atentatuek eragindako beldurragatik kaleetan aterpea bilatu ezinik noraezean zabiltzanei.\nIruñea: Absoluzioa orain! Kriminalizaziorik ez borroka eginten dutenei!\nKartzela kondenak Iruñean atxilotutako bost gazterentzat LOMCEren aurkako M27ko greban parte hartzeagatik\nIkasle Sindikatuak eta Ikasle Abertzaleakek 2014ko martxoaren 27an deitutako greban poliziak 20 gazte baino gehiago atxilotu zituen Iruñean, Lomceren aurka manifestatzera atera ginen ikasleen aurka kargatu ondoren. Lege frankista honen helburua langileen seme-alabak unibertsitatetik botatzea eta eskubide linguistiko nazionalak ez errespetatzea da. Gazte horietako bost enkausatuak izan dira eta lau eta sei urteko kartzela eskatzen da beraientzat. Erabat justifikaezina da kondena hau eta atzean dagoen arrazoi bakarra eskuinak gazteria kriminalizatzeko helburua da, gainontzeko ikasleak beldurrarazteko, garaituak garela sinestarazteko eta borroka uzteko. Baina badakigu borroka dela hezkuntza publikoaren aurkako erasoak geratzeko bide bakarra.\nElkartasuna errefuxiatuekin: Kontzentrazioa eta hitzaldia Donostiako Ibaeta fakultatean\nSolidaridad con los refugiados: Concentracion y charla en la facultad Ibaeta de Donosti\nKarta irekia gure anai-arreba errefuxiatuei\nCarta abierta a nuestros hermanoos y hermanas refugiados\nGasteiz: ¡No a la brutalidad policial contra la juventud!


Nafar estatuaren eta Gaztelako, konderriko lehenengo eta erresumako gero, mugarriak itun bidez eta ebazpen bidez zehaztu izan dira historian zehar. Muga horiek inbasio bidez hautsi izan dira.\n1016 Adiskidetasun Ituna: Nafarroako Antso III.a Nagusia erregeak eta bere aitaginarreba Gaztelako konde Antso Gartziak adostu eta zehaztu egiten dute Gaztela eta Nafarroako mugak.\n1127 Tamarako Hitzarmena: uztailaren 7an sinatu zen Támara herrian, Palencia, adiskidetasun hitzarmena. 1016koan bezalaxe, baskoien erregea Alfontso I.a Borrokalaria eta bere semeorde Gaztelako Alfontso VII.a Raimundez erregearen artean. Haitzpeko San Joan monasterioan dago jasota dokumentua.\n1152 Akitania Enrike II.a Plantageneten esku geratuko da Leonorrekin ezkondu ondoren. Lapurdi, Arberoa eta Zuberoa, berriz, Guillaume Raymond bizkondearen eskutik jasoko du 1192an. Honela Baskonia-Akitania dukerri osoa Ingalaterraren esku izango da mendeetan.\n1177 Enrike II.a Plantageneten "Division of kingdons of Navarre and Spain, 1177" laudoa: Britainiar Museoan dagoen 1190eko dokumentuan esaten da: "Jakina da Hispania arteko lur guztia Ingalaterrako erregearena dela; Oiarsouna izeneko porturaino zeinak banatzen ditu Ingalaterrako eta Nafarroako erregeen muga". "Eta Nafarroako erregearen lurra Oiarsouna portuan hasten da eta Kastro-raino (Urdiales) iristen, non Nafarroako eta Gaztelako lurrak banatzen diren".\n1204an Alfontso VIII.ak heriotza gertu ikusita, testamentua egin zuen; bertan Nafarroari hartutako lurrak itzultzea agintzen zuen eta Diego Lopez Bizkaiko jaunari bereak. Testamentuan esaten da: "agintzen dut, Jaunak osasuna ematen badit, Nafarroako erregeari itzuliko dizkiodala hartutako guztiak Araniellotik (Arnedillo) Fuente arabiaraino (Hondarribia)"; hau da, Burandon-go gaztelua, San Vicente, Toro, Marañon, Alcazar, Kanpetzu eta, Antoñana, Aturri eta Portilla de Cortes herriak, denak Nafarroako erregearenak baitziren. Alfontso VIII.a osatu zen, baina testamentua ez zen konplitu inoiz.


Muga I - Maixa Zugasti\nDoris Salcedoren, Arrakala\nAitaren baratza zen nire haurtzaroko lur ederrenetako bat. Kartografo baten modura antolatzen zuen geografia txikia, eta meteorologo adituenak baino zehatzago aztertu zeruaren zeinuak, esker oneko lur eremu emankorra zaindu eta babesteko. Aitzur txiki bat oparitu zigun lurra jorratzen ikasteko, eta izara zaharrekin egindako begizta ederrez apaintzen genizkion tomate hesolak; ezer gutxi, baina, beti inguruan, begiz laguntzen, besterik ezean…\nAurten irakurri ditudan poema liburu onenen artean dago Balea Zuriak argitaratutako Luis Garderen Barbaroak baratzean lana, neuri idaztea gustatuko litzaizkidakeen liburu artean. Poema horietan, muga da nagusi (harresia, hitzezko, haizezko eta urezko hesiak, murruak, alanbre-arantzak…), eta mugarri horretara gerturatzen diren barbaroak (itzalak, uhinetan iltzaturiko gizakiak…) eta haien sufrimendua.\nBorder izeneko filmaren pertsonaia nagusia ere, Tina, mugan bizi da: aduanan lan egiten du; dohain bereziak ditu; basoa da haren lurraldea. Nortasunaren ezaugarri bitxiak lanerako lagun izan arren, murru bihurtuko ditu bere burua gutxietsiz, eta, inork jasan behar ez lukeen harremana biziko du bakardadea uxatu nahian. Maitemintzen den arte. Besteenganako muga gaindituko duen maitasunak erakutsiko dio bere burua maitatzen, aske izaten. Bikotekideak, ordea, bien ezberdintasuna botere sentituko du, borrokarako arrazoi. Bidegurutze larrian, Tinak aukera egin behar duenean, benetako maitasuna aukeratuko du, bere basotik besteengana iristen den zubi ahula. Eta bakardadea.\nEuskaldun askok ihes egin behar izan zuten erbestera, barne nahiz kanpoko bakardade latzera, eta geurera etorritako askoren ametsa izan da inorenak ez diren lur horietan landutako baratze txikia. Garderen lanean esaten den bezala, “begiak bildutakoan gari irinaren distira ikusi nahi,/ baina buruak karobi lana egiten dien” horietakoak ziren guztiak, minaren lurraldekoak.\nGaur, nire baratza gure gelako bakardadea da. Besteen liburuetako hitzak dira leiho, muga oro gainditzen duten txori; hitzez landutako istorioak, besteenganako nire soro. Joan Margaritek ondo adierazi zuen: “Me importa lo que sucede en la noche/estrellada de un verso”; bizitza bere baitan biltzen duten hitzak dira harenak, muga oro gainditzen dituztenak, Gardek dioen bezala, zeru-sabaiaren zatitzaile den murrurik ez baitago murruari iltzatutako beldurrik ez dagoen lekuan.


Parisen, ekitaldi bat Euskal Herria-ri buruz | Herrikoa\nAstelehena, 08 Otsaila 2016\nParisen, ekitaldi bat Euskal Herria-ri buruz\nJoan den otsailaren 5-ean, ostiralarekin, Herrikoa-k “Pays Basque, Cap sur Paris” deituriko topaketan parte hartu du.\n“AVEC” agentziak, Euskal Herriko ekonomiako eragile zonbaitzu bildu zituen Pariseko Trianon gunean. Olivier Alleman aurkezleak eramandako mintzaldi batekin hasi eta, enpresaburuek (edo ordezkoek), eta horien artean Marie-Claire gure kudeatzaileak, haien enpresak eta tokiko dinamika ekonomikoan duten eragina aipatu dituzte.\nOndotik, Emmanuel Macron, ekonomiako ministroak, hitza hartu du, eztabaida berriz piztuz. “Xutik egoiteko eta otsoetaz defenditzeko” lema hizkiriatua duen Euskal Makil bat eskainia izan zaio. Pierre Oteiza-ren jakiek osaturiko mahai baten inguruan, parte hartzaileek lokarriak sendotzen segitu dute.\nArratsaldean, gure kultura eta euskal nortasuna aipu izan dira. Pantxoa Etchegoin, Euskal Kultur Erakundeko zuzendariak, kantuari buruzko azalpen melodiatsua egin du. Eguna Benito Lertxundik emandako kantaldiarekin bukatu da.\nEkitaldi hori, trukaketa aberasgarriak ukaiteko parada izan da, gure Twitter konduari esker zuzenean segitua izan dena : @HerrikoaSCA !\n« Kanpaina bururatzen da !\nZerrendara bueltatu : Berriak\nLurzaindiaren diru biltze kanpaina hasi da ! »


Emakume haurdunen erdia erretzaile pasiboa da - Zientzia Kaiera\nHaurtzaroa eta ingurumena aztertzen dituen INMA proiektuaren barruan, aztertu dute zenbateko esposizioa izan duten tabako-kearekiko Asturiasko, Gipuzkoako, Sabadellgo eta Valentziako emakume haurdun ez-erretzaileek. Haurdunaldiaren hirugarren hiruhilekoko mediku-errebisioan jasotako gernu-laginak eta emakumeei egindako galdera-sortak hartu zituzten oinarri ikertzaileek tabakoarekiko esposizioa ezagutzeko. 1.783 emakume aztertu zituzten, inkestetako emaitzetan eta gernu-analisietan erretzaile izatearen zantzuak zituzten beste 480 emakume kanpoan utzi ondoren.\n“Frogatuta dago emakume haurdunak tabako-kearen eraginpean egoteak umekian kalteak eragiten dituela -dio Juanjo Aurrekoetxeak; UPV/EHUko Prebentzio Medikuntza eta Osasun Publikoa saileko ikertzailea da Aurrekoetxea, bai eta ikerketako parte-hartzaileetako bat-. Hilaurra gertatzeko arriskua areagotzen du tabako pasiboak. Hala ere, gehien bat umeen garapenean eragiten ditu arazoak, hala nola jaiotzean txikiagoak izan ohi dira eta garapen kognitibo txikiagoa izan ohi dute. Horrez gain, eta hein txikiagoan bada ere, bat-bateko heriotza-tasa handiagoa izaten dute haur horiek, bai eta haurtzaroan minbizia eta arnas aparatuko patologia izateko arrisku handiagoa ere”.\nTabakoaren keak umekiari eragiten dion kalteaz jabetuta, edo ingurukoen nahiz medikuen presioak eraginda, emakume erretzaileen % 10ek erretzeari uzten dio haurdun gelditzen denean, baina, hala ere, emakume haurdunen % 22k erretzen jarraitzen du. Horri gehitzen bazaio erretzen ez dutenen % 55 erretzaile pasiboak direla, Aurrekoetxeak azpimarratzen du “mezua ez dela iristen. Osasun-heziketa ezinbestekoa da emakumeak eta, batez ere, umekiak babesteko”.\nKotinina, tabakoaren markatzailea\nAztertutako emakumeei egin zieten galdera-sortan, tabakoari-lotuta egon zitezkeen bizi-azturei buruzko galderak egin zizkieten, hala nola zer egoeratan egoten ziren tabako-kearen eraginpean. Galdera horietatik lortutako informazioa osatzeko, hartutako gernu-laginetan kotinina neurtu zuten ikertzaileek. Tabako-kearen osagai kimiko nagusietako bat, nikotina, gorputzean barneratu eta berehala metabolizatzen da gibelean; hortik sortzen den konposatuak, kotininak, ordea, 15-20 ordu irauten du gorputzean. “Nikotina ez da toxikoa gorputzarentzat; menpekotasuna sortzen du, baina ez da bereziki kaltegarria. Dosi handietan ageri denez tabakoan, ordea, adierazle bezala erabili ohi da tabakoaren kontsumoa monitorizatzeko. Hain zuzen, kotinina odolean edo gernuan azaltzen denean, tabakoaren kontsumoa edo esposizio pasibo nabarmena gertatu dela adierazten du”, azaldu du Aurrekoetxeak.\nTabako-kearen eraginpean egon zirela onartu zuten emakume ez-erretzaileen % 55ek: %38,5ek aisialdiari lotutako jardueretan egon zirela adierazi zuten, taberna eta jatetxeetan, batez ere, eta % 24,7k esan zuen etxeko kideren bat erretzailea zela.\nEtxeko kideek eragindako esposizioa ugariena izan ez bazen ere, gernuan aztertutako kotinina-mailak agerian utzi zuen esposizio-iturri nagusia etxea dela, hori jasan zuten emakumeek agertu baitzuten kotinina-kontzentrazio handiena. “Emakumeen bikotekideek etxean erretzen dutenean gertatzen da esposizio handiena”, nabarmendu du Aurrekoetxeak. Bikotekidea ez zen etxeko beste kideren batek erretzen zuenean agertu zuten emakumeek bigarren kotinina-mailarik handiena. Horrenbestez, Aurrekoetxeak argi azaldu duenez, “tabako-kearen esposizio-iturri nagusia etxea da. Leku guztietan esaten da tabakoa txarra dela eta esposizio pasiboa ere txarra dela, baina jendeak oraindik ez ditu beharrezko neurriak hartzen ez erretzeko, ez eta haurdunei tabako-kea arnastera ez behartzeko ere”.\nAzterketa 2004 eta 2008 urteen artean egin zenez, 2006ko erretzea debekatzeko legeak izandako eragina neurtu ahal izan dute azterketan: “Zehazki, % 16 jaitsi zen kotininaren maila aztertutako emakume haurdunetan. Bada zerbait, eta erakusten du halako neurriek eragina dutela”, adierazi du Aurrekoetxeak.\nAsturiasko, Gipuzkoako, Sabadellgo eta Valentziako emakumeak aztertu zituzten, eta lau eskualdeetako datuak batera tratatu bazituzten ere emaitzak ateratzeko, zenbait desberdintasun eta bitxikeria bereizi zituzten eskualde batzuetatik besteetara. Gipuzkoako emakume haurdunen kasuan, ikusi zuten esposizioa, orokorrean, urriago izan zela; hau da, emakume gutxiago direla erretzaile pasibo. Esposizioa izan zuten emakumeen artean, ordea, batez besteko kotinina-mailarik altuenak neurtu zituzten. “Sorpresa bat izan zen guretzat hori -adierazi du Aurrekoetxeak-. Ez dugu horren arrazoia aztertu, baina uste dugu gure eskualdeko klimaren eta azturen eraginez gertatzen dela”.\nJ. J. Aurrekoetxea, M. Murcia, M. Rebagliato. A. Fernández-Somoano, A. M. Castilla, M. Guxens, M. J. López, A. Lertxundi, M. Espada, A. Tardón, F. Ballester, L. Santa-Marina (2014): “Factors associated with second-hand smoke exposure in non-smoking pregnant women in Spain: Self-reported exposure and urinary cotinine levels” Science of the Total Environment, Vol. 470-471: 1189-1196.\nArgitalpen-data: 2014/03/10 · Atala: Dibulgazioa, EHUko ikerketa\nKutsadurak galarazi egiten du altzairu herdoilkorrezko eskulturetan sortu ohi den babes-geruza sortzea Altzairu herdoilkorra estalperik gabeko eremuetan luze irauteko berariaz […]


Denok ekintzaile izatera — Gaztezulo\nDenok ekintzaile izatera\nDenok ekintzaile izatera https://www.gaztezulo.eus/albisteak/denok-ekintzaile-izatera https://www.gaztezulo.eus/@@site-logo/logoa.png\nGorka Maiztegi Etxeberria. Junior Enpresen Euskal Federazioko presidentea\nAzken urteotan, krisia hasi zenetik batez ere, ekintzailetasuna modan jarri zaigu. Politikariek, komunikabideek eta hezkuntza instituzioetako barneko programek helarazten diguten mezua honakoa da: Etxean geratu ordez, gazteon betebeharra ekintzaile izan eta enpresa bat sortzea da.\nMezu horrek, gazteok pasiboak garelako aurreiritzia errepikatzeaz gain, ekintzailetasunaren esentziaren ikuspuntu okerra ere ematen du.\nAlde batetik, badirudi gazteok iniziatiba hartzeko izan dezakegun aukera bakarra enpresa bat sortzea dela, beste edozein proiektu mota baztertuz. Gurean, elkarte, ekitaldi edota bestelako proiektuak aurrera eramatea da ohikoena, baina horiek, askotan, ez dira kontutan hartzen. Horrelako proiektuetan parte hartzen duten gazteak zenbatuko bagenitu, oso gutxi geratuko lirateke ezer egiten ez dutenen zakuan.\nBestetik, eta enpresa-ekimenaren gaiari helduz, ekintzaile izatea dirudiena baino zailagoa dela aitortzea ahaztu egiten da. Aldez aurretik egoera ekonomiko positibo batetik abiatuz, denbora libre ugari izanik eta prestakuntza on bati esker aurrera egitea posible da, baina zenbat gaztek betetzen ditu baldintza horiek? Eta gainera, lan egiteko grina eta ezinegona izatea beharrezkoa da, bidea zaila baita, eta emaitzak ez beti onak.\nJunior Enpresen mugimenduaren baitan 25 urte baino gehiago daramatzagu arlo honetan lanean. Gure xedea da unibertsitate ikasketak egin bitartean ikasleek lanerako lehen esperientzia jasotzea, proiektu propioak aurrera eramanez eta ikasleek sortu eta kudeatutako elkarteetan batuz.\nHala ere, ekintzaile izatea ondo pentsatu beharreko erabakia da. Aukera horri uko egitea guztiz zilegi da, eta ez luke kritikagarria izan behar. Izan ere, krisiarekin amaitzeko ardura gazteongan jartzen dute, guztiok enpresak sortu beharko genituzkeela esanda. Errua ez da inondik inora gurea, eta norbere etorkizunaren ibilbidea erabaki pertsonala da.\nDena den, ez nuke inor gogogabetu nahi. Esan beharra dago, norberak sustatutako proiektua aurrera eramatea, enpresa izan edo ez, zailtasunez, buruhaustez eta estresez betetako bidea dela, baina era berean, norbere lanaren emaitzak ikustea, izan daitekeen sentsaziorik pozgarrienetakoa ere bada. Eta ekintzaile etiketa jarrita izan ala ez, garbi daukat gazteok hautatzen ez dugun aukera bakarra geldirik egotea dela. Beraz, modu batean edo bestean, goazen denok ekintzaile izatera.


Telemarketing sektorearen prekarietatea — Manu Robles Arangiz Fundazioa\nEgunon danori! Maria Solaetxe naiz eta bZERO MARKETING INTEGRAL-eko delegatua Telemarketing Sektorean. Baina, zer da Telemarketing-a? Enpresa handi askok azpikontratatzen duten arreta zerbitzua da Telemarketing: Movistar, Euskaltel, Kutxabank, Iberdrola, Eroski eta Eusko Jaurlaritzak besteak beste.\nMaria Solaetxe, Murgil komunitateko kidea\nEuskal labeldun enpresa hauek kriston etekinak dituzten bitartean, Estatu Mailako Hitzarmen baten bidez erabateko prekarietatean mantentzen gaituzten enpresa PIRATAK kontratatzen dituzte\nLan zentrua sator zulo bat da: aireztapen gutxirekin, bero handitik hotz handira pasatzen dugu; nahiago dutelako aire girotua eta berogailua piztea, nahiz eta gure eztarriak kaltetu


Espainiako araudia betez eta Datuak Babesteko Espainiako Bulegoaren gidalerroei jarraikiz, ondoren zehaztuko dugu kuki bat zer den, camaragipuzkoa.com webgunean zer-nolako kukiak erabiltzen diren, webguneak kukiak nola erabiltzen dituen eta nola desaktiba daitezkeen.\nIa edozein web-orri bisitatzen duzunean zure nabigatzailean biltegiratzen den testu-fitxategi txiki bat da cookie bat. Cookie-ak duela 20 urte hasi ziren erabiltzen, lehenengo web-nabigatzaileak agertu zirenean. Kuki bat ez da birusa, ezta troiarra, harra, spama edo spywarea ere, eta ez du pop-up leihorik irekitzen.\nKukiek gordetzen dituzten datuak teknikoak dira: lehentasun pertsonalak, edukien pertsonalizazioa, erabilera-estatistikak, sare sozialetarako estekak, erabiltzaile-kontuetarako sarbideak eta abar. Kukiek ez dute zuri buruzko informazio sentikorrik biltegiratzen: kreditu-txartelak edo banku-datuak, argazkiak, zure NAN edo informazio pertsonala, eta abar.\nWeb-orri horretan berriz nabigatzen duzunean webgunea zure bisitaz gogoratzeko gauza izateko erabiltzen dira. Webgunearen edukia zure profilera egokitzea da kukiaren helburua. Kukirik ez balego, edozein web-orrik eskainitako zerbitzuak nabarmen murriztuko lirateke.\nZER-NOLAKO COOKIAK ERABILTZEN DITUGU?\nWebgune honetako cookie-ak desaktibatuta daude.\nEdozein unetan aktibatu ahalko dituzu “Cookie-ak gaitu” botoia sakatuz.\nEzabatu edo desaktibatu daitezke kukiak?\nWebgune bateko kukiak ezabatzeko, zure nabigatzailearen konfiguraziora joan behar duzu. Atal horretan, delako domeinuarekin lotutakoak bilatu eta ezabatu ahal izango dituzu.\nEdozein unetan egikari dezakezu webgune honetako kukiak desaktibatzeko edo ezabatzeko eskubidea. Zein nabigatzaile erabiltzen ari zaren, ekintza horiek modu desberdinean egiten dira.\nZer gertatzen da kukiak desaktibatzen baditut?\nKukiak desaktibatzeak zer-nolako ondorioak izan ditzakeen uler dezazun, adibide batzuk jarriko dizkizugu:\nEzin izango duzu webgunearen edukirik partekatu Facebooken, Twitterren edo beste edozein sare sozialetan, sare sozial guztiek erabiltzen baitituzte kukiak.\nWeb-nabigatzaileak dira kukiak biltegiratzeaz arduratzen diren tresnak eta hortik egikaritu behar duzu kukiak ezabatzeko edo desaktibatzeko eskubidea. Ez webgune honek ez bere legezko ordezkariek ezin dute bermatu nabigatzaile horiek kukiak zuzen edo oker manipulatuko dituztenik.\nKasu batzuetan kukiak instalatu behar izaten dira nabigatzaileak haiek ez onartzeko erabakia ahatz ez dezan.\nEz webgune honek ez bere legezko ordezkariek ez dute erantzukizunik hartzen kukien politika honetan aipatutako hirugarrenek izan ditzaketen pribatutasun-politiken edukiaren edo egiazkotasunaren gainean.\nKukien politika honi buruzko edozein kontsulta edo zalantza argitzeko, jo ezazu gugana harremanetarako atalaren bitartez.\nKUKIEN KONFIGURAZIOA NABIGATZAILE ERABILIENETAN\nFirefox nabigatzailearen kukien konfigurazioan sartzeko, egin urrats hauek (desberdinak izan daitezke nabigatzailearen bertsioaren arabera):\nOrain adieraziko dizugu nola aurki dezakezun kuki jakin bat Chrome nabigatzailean. Oharra: urrats hauek desberdinak izan daitezke nabigatzailearen bertsioaren arabera:\nDomeinuaren arabera ordenatutako kuki guztien zerrenda agertuko da. Domeinu jakin bateko kukiak errazago aurkitzeko, idatzi helbidea osorik edo partzialki Buscar cookies eremuan\nIragazi ondoren, eskatutako webgunearen kukien zerrenda agertuko da pantailan. Orain nahikoa duzu kukia hautatu eta X sakatzea ezabatzeko.\nInternet Explorer nabigatzailearen kukien konfigurazioan sartzeko, egin urrats hauek (desberdinak izan daitezke nabigatzailearen bertsioaren arabera):\nOSX sistemarako Safari nabigatzailearen kukien konfigurazioan sartzeko, egin urrats hauek (desberdinak izan daitezke nabigatzailearen bertsioaren arabera):\niOS sistemarako Safari nabigatzailearen kukien konfigurazioan sartzeko, egin urrats hauek (desberdinak izan daitezke nabigatzailearen bertsioaren arabera):\nAndroid gailuetarako nabigatzailearen kukien konfigurazioan sartzeko, egin urrats hauek (desberdinak izan daitezke nabigatzailearen bertsioaren arabera):\nWindows Phone gailuetarako nabigatzailearen kukien konfigurazioan sartzeko, egin urrats hauek (desberdinak izan daitezke nabigatzailearen bertsioaren arabera):


Elementary (A1), July-August\nOrdutegia: Ikasleen prestasunaren arabera. Ondarretako eskolan: 9:00-11:00 / 11:00-13:00 / 16:00-18:00 / 18:00-20:00\nIkastaroaren helburua: Eguneroko egoeretan komunikatzeko gaitasuna lortzea ohiko erabilpena duten esamoldeen bidez, oinarrizko gramatika eta hiztegiarekin.\nPre-Intermediate (A2), July-August\nIkastaroaren helburua: Oso egunerokoak diren egoeretan komunikatzeko gaitasun gehiago lortzea ohiko erabilpena duten esamoldeen bidez, oinarrizko gramatika eta hiztegiarekin.\nIntermediate (B1), July-August\nIkastaroaren helburua: Bidaia batean sor daitezkeen egoera gehienetan ingelesez moldatzeko gaitasuna lortzea.\nIkastaroaren helburua: Ingelesez bizi eta lan egiteko behar diren gaitasunen garapena.\nIkastaroaren helburua: Advanced azterketa eginez ingeles maila altua izatea ziurtatzea.\nIkastaroaren helburua: Hizkuntzaren jariotasun bikaina eta zehaztasun egokia lortzea.


Hasiera » COV20/00459\nCovid-19aren karakterizazio klinikoa: estratifikazio iragarlea eta konplikazioak.\nExpediente zk.: COV20/00459\nCovid-19aren karakterizazio klinikoa: estratifikazio iragarlea eta konplikazioak\n1.- Covid-19a sufritu duten gaixoek bilakaera negatiboa izateko arriskuaren estratifikazio-eskalak eta gaixoen bilakaera-profila sortzea.\n2.- Tratamenduaren eta diagnosi-proben eraginkortasuna baloratzea.\n3.- Eskuragarritasuna, zuzentasuna, aldakortasuna eta kostuak ebaluatzea.\nKohorteen azterketa prospektiboa. COVID-19az diagnostikatuta ospitalean egon diren gaixoak aztertuko dira, eta segimendua egingo zaie osasun sistemarekin lehenengo aldiz harremanetan jarri eta hurrengo hiru hilabeteetan. Ez dira aztertuko pediatriako pazienteak.\nHistoria kliniko elektronikotik aterako da informazioa, eskuz edo automatikoki. Besteak beste, parametro hauek aztertuko dira: aurrekari epidemiologikoak, sintomen hasiera, adierazpen klinikoak, egindako probak, tratamenduak, eta alta eman eta hurrengo 3 hilabeteetan izan duten bilakaera. Datuen kalitatea begiratuko da, eta eskuz bilatuko dira datu-meatzaritzan eta adimen artifizialean adituek hautematen dituzten desberdintasunak.\nPandemiaren lehenengo fasean COVID-19a dela eta ospitalean egon diren 1.650 pertsona hartuko dira: 900 Euskal Herriko ospitaleetakoak izango dira (Galdakao-Usansolo Ospitalea, Basurtuko Unibertsitate Ospitalea eta Arabako Unibertsitate Ospitalea), zeinek barne-deribazioko eta -balidazioko kohortea osatuko baitute; eta 750 Euskal Herritik kanpoko ospitaleetakoak (Hospital Costa del Sol (Andaluzia), Complejo Hospital Universitario de Canarias/Insular Materno-infantil, Hospital general de Gran Canaria eta Hospital del Mar), zeinek kanpo-balidazioko kohortea osatuko baitute. Bigarren fasean, udazken aldean, 850 gaixo hartuko dira zentro parte-hartzaile guztietatik, kanpo-balidazioko prozesuarekin jarraitzeko. Bigarren agerraldirik ez balego, lehenengo agerraldiko 850 gaixo gehiago hartuko dira.\nDatuak aztertzeko, biziraupen-eredu klasikoak, erregresio logistikokoak, eredu orokor linealak eta adimen artifizialeko teknikak erabiliko dira, bilakaera negatiboaren arriskua ebaluatze aldera. Halaber, osasun-arretaren kostuak zenbatetsiko dira. Ondorioz, datuak aterako dira, erabakiak hartzen laguntzeko.\nProiektu hau Carlos III Osasun Institutuak batera finantzatua dago, . «COVID‐19a eragiten duen SARS‐CoV-2 birusa ikertzeko proiektu eta programetarako diru-laguntza zuzenak», 2020ko aurrekontuko FONDO – COVID-19 funtsa deialdiaren barnean.\nEmandako zenbatekoa: 131.500€


Miren Iturburu | Matia Institutoa\nMiren Iturburu Yarza. 1989az geroztik, kimika zientzietan lizentziaduna da, Euskal Herriko Unibertsitatearen eskutik. Inprimatzeko tintak garatu eta berritzeko teknikari eta ikertzaile lanetan jardun zuen industria pribatuan (Hunolt, S. A. sozietatean). 2007an, errotik aldatu zuen bere lanbidea, eta zahartzearen alorrean sartu zen. Gerontologiako esku hartze psikosozialean espezializatu zen (Matia Institutuak eta Lahar Elkargoak 2009an emandako ikastaroan) eta zahartzearen alorreko masterra egin zuen, 2011n, Murtziako Unibertsitatean. 2009az geroztik, Matia Institutu Gerontologikoan dihardu lanean, adinduen eta arlo psikosozialeko desgaitasunen inguruko gaietan ikertzen. Gainera, nazioko nahiz Europako ikerketa-proiektuetan hartzen du parte eta koordinatzaile ere aritzen da, hainbat deialditan; hona hemen batzuk: SaveAge, Agnes, DM2, HiSozial, Frailtek, Tourism4all eta RAPP.\nBarneko espazioetan airearen kalitatea optimizatzeko eta aireko patogenoen transmisioa minimizatzeko soluzio teknologiko berriak.\nSAREA proiektuak Gipuzkoako eta Pirinio Atlantikoetako haurren eta adinekoen arreta-zerbitzuak hobetzea du helburu, erabiltzaile eta familiek beren bizitza proiektuak diseinatzeko ahalduntzea ekarriko duten eredu eta praktika berritzaileak garatuz.\nEK-NEOU - Desordena motorrak errehabilitatzeko sistema ziber-fisikoa\nZer da sistema ziberfisikoa?\nEuropar Batasuneko herritarren bizi itxaropena handitzen lagundu dute, besteak beste, osasuna zaintzeak, zoriontsu bizitzearen garrantziaz ohartzeak, zahartze osasungarriak eta bizi kalitate handiari eusteak; eta benetan harro egoteko modukoa da hori.\nTurismo irisgarria: oporrak Euskadin egiteko sei proposamen\nAdinekoen gaitasun funtzionalari eusteko tresnak eta esku-hartzeak: hauskortasuna baloratzea eta esku hartzea\nHauskortasunaren alderdi kognitiboak eta psikosozialak\nRAPP proiektua, taka-taka adimenduna diseinatzea\nAbenduaren 11n eta 12an, Greziako Tesalonican, Rapp, Robotic Applications for Delivering Smart User Empowering Applications proiektuaren lehen bilera egi


Nazinoarteko Nontzeflash Animazino Lehiaketea - bizkaie.biz\nNontzeflash-ek 5.300 euro banatuko ditu lau saritan. Epaimahai batek erabagiko dau (Begoña Vicario...) zeintzuk diran lanik onenak eta internautek eurek be gogoko dabezan lanak aukeratzeko modua eukiko dabe.\n- Nontzeflash Saria animazino onenari: 2000 euro.\n- Bigarren Saria: 1500 euro.\n- Ikusleen Saria: 900 euro.\n- Euskerazko animazinorik onena: 900 euro.\nLanak jasoteko epea zabalik dago eta 2004ko apirilaren 15ean zarratuko da. Dana dala, antolatzaileek ahalik eta arinen bialtzea eskatu dabe jaso ahala lanak internauten esku jarteko www.nontzeflash.com gunean.\nAnimazino lan sarituak 2004ko maiatzaren 4tik 9ra bitartean pantailaratuko dabez FANT Bilboko Zine Fantastikoaren Jaialdian.\nNontzeberri atariak eta FANT Bilboko Zinema Fantastikoaren Jaialdiak Nontzeflash Animazino Lehiaketea abiarazo dabe eta aitatutako atariaren filosofiari eutsiz, euskerea, sormena eta interaktibidadea buztartuko dituan proiektua izango da.\nHelburuak eta parte hartzeko baldintzak\nLehiaketa honek animazinoen mundura erakarri gura ditu euskal internautak eta, esangura horretan, gune bat sortzea izan da helburuetako bat Euskal Herrian zein kanpoan egiten diran lanak jaso eta Sareratzeko. Gauzak holan, Nontzeberri zabalkunderako tresna izango da, aitatutako lan horreek gizarteratzeko tresna.\nAnimazinoak edozein hizkuntzatan onartuko dira baina www.nontzeflash.com gunea hiru hizkuntzatan dago: euskeraz, gaztelaniaz eta ingelesez; hori bai, euskerea da webgunean sartukeran agertzen dan hizkuntzea eta, beraz, esan daiteke euskeratik abiatzen dan nazinoarteko leheiketea dala Nontzeflash.\nEuropa mailan lehenegoetariko Flash lehiaketea antolatu dau www.nontzeberri.com kultura webguneak. Lanak SWF formatoan aurkeztu behar dira eta artxiboa ezin izango da 2,5 Mb-ekoa baino handiagoa izan.\nKategoriarik izan ez arren, hainbat lan mota onartuko dira: motion graphics (argazki, zine, animazino edo diseinu grafikoa nahasten dabezan ikus-entzunezko kreazinoak), cartoon, fikzinoa, musikalak, kontzeptualak...\nGaia librea izango da, baina lan guztiak originalak izan behar dira derrigor eta 2003ko urtarrilaren 1etik aurrera egindakoak.\nNontzeflash Lehiaketearen aurkezpena


Hauen prinzetatik babestu nahi baduzu, abesti hauek gainetik kentzea zaila denez…prestatu berri dugun zerrendarekin babestea proposatzen dizugu, soinuarentzat babesa da. Play sakatu, gutxienez egunean hiru aldiz. Batik bat egun erdiko orduetan. Eta emaitzak ikusiko dituzu. Zabaldu itzazu azalean Mumford and Sons taldearen geruza disdiratsua, Radiohead-en argitasuna, Four Tet taldearen esperimentazioa, Glasvegas-en atmosferak, Bloc Party-ren epika, Supersubmarina-ren urpeko ekosistema, McEnroe-ren giltzapeko haize errefreskagarriak, Warpaint-en iraganeko garaien ohiartzunak…\nZauden tokian zaudela, uda honetan soinuarentzat babesa BBK Salarekin—>Protección Sonora 12


«Ea posible dudan 400 kiloko mugara iristea; hori da nire helburua» - Tolosa - Tolosaldeko ataria\n«Ea posible dudan 400 kiloko mugara iristea; hori da nire helburua»\nImanol Garcia Landa 2020-10-14 19:59\nGimnasioan egiten zituen markak lehiaketa batean berretsi ditu, eta Espainiako pisu hila probaren marka ezarri du Jon Malbadi tolosarrak. 370 kilo altxatzeko gai izan da, eta aurrera begira beste erronka batzuk jarri dizkio bere buruari.\nJon Malbadik (Tolosa, 1991) Espainiako marka egin berri du pisu hila modalitatean, kategoria guztiak kontuan hartuta. 370 kilo igo ditu lurretik belaunen gaineraino, eta horrez gain, bere lehen lehiaketa ofizialean egin du marka. WRPF elkarteak Collbato (Katalunia) herrian antolatutako Drums of War II 2020 proban egin du marka eta bertako txapelduna izan zen pisu hila modalitatean.\nLehenengo aldiz txapelketa batera joan eta marka lortu duzu.\nHiru edo lau elkarte daude torneoak antolatzen dituztenak, eta elkarte guztiak kontuan hartuta da marka. Nik 125 kilo azpiko kategorian parte hartu nuen, baina egindako 370 kiloko markak edozein pisuko kirolarik egindakoa gainditu du. Marka egin nuenean 124 kilo pisatzen nituen. Aurreko marka 350 kilokoa zen, eta 160 kilo inguru pisatzen zituen marka egileak.\nAurretik banekien ze marka zeuden, eta entrenamenduetan ikusi baduzu marka horiek egin ditzakezula, aurreikuspen batzuekin joaten zara. Egindako markaz ez nintzen asko harritu, joan aurretik aukera hori bazegoela ikusten nuelako. Noski, pozik nago marka egitea lortu nuelako. Azken finean ez delako gauza bera marka bat egitea zure gimnasioan, edo gero txapelketa batera joan eta han egitea. Urduritasunak-eta hor daude, eta horiek onerako edo txarrerako eragiten dute lehiaketa batean. Kasu honetan, espero bezala atera zen.\nTorneoa bera nola joan zen?\nTorneoaren aurretik, pisaketa izaten denean, zenbat kilorekin hasiko zaren esaten duzu. 330 kilorekin hasiko nintzela azaldu nuen nik. Lehen kontaktu bezala erabili nuen, hau da, epaileekin konfiantza hartzeko eta dena ondo egiten nuela baieztatzeko. Hainbat arau daude, eta zuk uste baduzu ere ondo egiten ari zarela, agian epaileek altxaldia baliogabetu egiten dizute. Gero, eskatu nuen 352,5 kilo altxatzea, dagoeneko errekor absolutua izango zena. Hori altxatu nuen, eta hirugarren aukeran eskatu nuen 362,5 kilo altxatzea. Hori lortuta, beste laugarren aukera bat eman zidaten eta hor igo nituen 370 kiloak.\nLehenengo aldia izanik proba batean parte hartzen zenuela, nola sentitu zinen?\nHasieran nahiko lasai nengoen, espero baino lasaiago. Behin marka lortuta, oso pozik.\nEta jendea ez zen harritu lehen aldiz lehiaketa batean parte hartzen zuenak marka absolutua apurtzea?\nGaur egun badakizu sare sozialek nola funtzionatzen duten. Instagrametik-eta jende askok ezagutzen ninduen, gimnasioan egindakoak igo izan ditudalako. Jende guztiak zoriondu ninduen, harrituta zegoenik ere izan zen, eta hitz onak eta animoak jaso nituen. Kontua da gimnasioan egiten direnak ez dutela marka bezala balio. Hori lehiaketa ofizial batean erakutsi behar da, eta lortu nuen.\nAurrera begira ze asmo dituzu?\nIkusten baduzu zerbaitetan ondo aritzen zarela, asmoa segitzea da. Ea posible dudan 400 kiloko mugara iristea. Hori izango litzateke nire helburua. Gustatuko litzaidake ahal den azkarren saiatzea ere. Datorren urtean aukera badut, primeran, bestela hurrengoan.\nEta hurrengo lehiaketa edo torneoa noiz izango zenuke?\nEgutegia ateratzen duten arte ez dakizu noiz izango den. Eta, gero, data horretarako prest egotea da kontua. Bestalde, ez garenez honetaz bizi, nahiago ditut gauzak lasai hartu eta nire burua prest ikusten dudanean saiatu. Ez dut gehiegi behartu nahi. Honek ez digu jaten ematen, eta ez digu sekula emango, beraz, nire burua gehiegi presionatzea ere ez dut nahi.\nGimnasioan igo dituzu 370 kilo baino gehiago?\nParte hartu dudan txapelketa hori berez martxorako zegoen antolatuta, baina COVID-19a dela-eta atzeratu egin zen. Garai horretarako entrenamendu nahiko luzeak egin nituen, eta gehienez lortu nuena 380 kilo izan zen. Gero itxialdia etorri zen, gimnasio guztiak itxita zeuden, eta orduan lau hilabete inguru entrenamendu espezifikorik egin gabe egon nintzen. Orain berriz ere hartu dudanean, bere garaian egin nuenetik hamar kilora iritsi naiz.\nEuropa mailako torneoaren batera joatea pentsatzen duzu?\nHartu daiteke kontuan aukera hori, baina ikusi behar duzu bertara joaterakoan ze maila duzun besteekiko. Hara joan eta azkena geratzeko, ez zara joaten. Ez dut eskarmentu handia lehiaketetan, eta pauso hori emateko nahiko nuke eskarmentu pixka bat handiagoa izatea. Eta maila altuagoa hartuko banu eta ikusiko banu zer edo zer egin nezakeela, ikusiko nuke. Beti dago ilusio hori, horrelako esperientzia bat bizitzeko. Kontuan hartu behar da zenbait herrialdetan beste mentalitate bat dutela: Ukrainian, Errusian, Polonian... jendea 13 urterekin hasten da. Ni 19rekin hasi naizenez, urte askotako desabantaila dut. Herrialde horietan jendeak beste maila bat du.\nAtzera begiratuz, noiztik hasi zara pisu hila proban entrenatzen?\nGimnasioan orain hamar bat urte hasi nintzen, baina pisu hila entrenatzen bost urte inguru daramat. Kontuan izan behar da proba honetan lehiatzeko material berezia behar izaten dela. Hau da, barra berezi bat behar da, eta diskoak ohikoagoak baino finagoak izan behar dira, bestela ezin dituzu, esaterako, 300 kilotik gorako pisuak jarri barra batean, lekurik gabe geratzen zarelako.\nNi talde batean nago, Xthor Powerbuilding izenekoa, talde horrek Iruñean du gimnasioa, eta leku horretan dagoen lehiaketetako materiala oso leku gutxitan dago. Edozein kiroldegiko gimnasio batera joaten bazara, ez duzu material hori. Tolosan aritzen nintzen lehen, eta gero une batean Donostiako Belodromora joan nintzen, hango gimnasioan beste material mota bat zutelako. Gero zortea izan nuen, taldea ezagutzeko eta beraiekin entrenatzeko aukera izan nuelako, bestela ezinezkoa izango zen niretzat maila horretara iristea.\nOrduan batez ere Iruñean aritzen zara entrenatzen?\nKontuan izan behar da nik hau hobby bezala hartzen dudala. Lagunak dauzkat gimnasio ezberdinetan eta, beraz, entrenatzera joaten naiz gimnasioetara eta baita lagunekin egotera ere. Beraz, Tolosan, Donostian eta Iruñean aritzen naiz, eta zehazki pisu hila entrenatu behar dudanean, orduan bai joan behar izaten dudala Iruñera.


ALKAR ZAINTZEN - Orue Auzolana Fundazioa\nALKAR ZAINTZEN arreta-programa ORUE AUZOLANA FUNDAZIOAk proposatutako living lab esperientzia batetik sortu zen, eta mendekotasuna duten senitarteko baten lehen mailako zaintzaileekin garatu zen. Programa horretan, neurri batean etxean mendetasuna duen senitarteko baten lanaldi osoko zaintzak eragindako gainkarga fisiko eta emozional handia duten zaintzaileei laguntzeko beharra identifikatu zen.\nHorrela, 2013az geroztik, etxeko lehen mailako zaintzaileentzako atseden-programa bat hasi da, mendekotasun-egoeran dagoen pertsonari eta haren zaintzaile nagusiari zaintza-plan pertsonalizatua eskaintzen diena, bere beharretara egokitzen dena, ongizate eta bizi-kalitate handiagoa lortzen laguntzeko.\nPrograman sartzean, familia-zaintzaileak eta mendetasun-egoeran dagoen pertsonak osatutako bizikidetza-unitatearen balorazio integrala egiten da. Ebaluazio horren bidez, pertsona ardatz duen arreta-plan bat diseina dezakegu, mendekotasun-egoeran dagoen senitartekoa zaintzeko eta\nZaintzan laguntzen zaitugu\nMendetasun-egoeran dagoen pertsonak eta senitarteko zaintzaileak osatutako bizikidetza-unitatearen ebaluazio integrala eta zaintza-plan pertsonalizatua\nZainketa-planari laguntzea eta jarraipena egitea.\nLaguntzak kudeatzeko orientazioa.\nZaintzailearen ebaluazio integrala eta ongizate pertsonala hobetzeko plana


Irudietan: Orioko EH Bilduk udal hauteskundeetarako hautagaiak aurkeztu ditu Herriko Plazan - Orio - Karkara.eus\nKarkara 2019-05-03 20:48\nOrioko EH Bilduk maiatzaren 26ko udal hauteskundeetarako osatu duen taldea jendaurrean aurkeztu du, gaur arratsaldean Herriko Plazan. Bertan izan dira taldea osatuko duten hautagaiak, eta Gipuzkoako Batzar Nagusietarako Deba-Urola barrutiko EH Bilduko hautagai Estitxu Elduaien.\nAgerraldian, EH Bilduk aurkeztu duen taldea "ongi prestatua, balio handikoa, ilusioz betea eta konprometitua" dela azaldu dute koalizioko kideek. Anuska Esnal Oliden alkategaiaren esanetan "talde zoragarria" izango du lagun datozen lau urtetan. "Zazpi hilabete inguru daramagu lanean, elkar aberasten eta ikasten. Eta, lanerako gogo biziz gatoz".\nEH Bilduren lan lerroak\nAurkezpenean, zerrendako lehen sei hautagaiak igo dira taula gainera, eta beren lana edo helburuak definitzen dituzten hitzak plazaratu dituzte. Alkategaiak esaterako, 'herritarren eskubideak' kontzeptua azpimarratu nahi izan du. "Datozen lau urtetan oriotar guztion eskubideak bermatzeko indar berezia egingo dugu, hemen gaudenon eskubideak eta baita kartzeletan daudenenak ere. Jakin badakigu, porlanak eta zementuak ez dutela zoriontasuna ematen, herritarren eskubideak bermatzeak ahalbideratzen baitu zoriontasuna". Ildo horretan, agintaldi berrian hiru zutabetan lan egitea da koalizioko kideen asmoa. "Alde batetik, ongizatean; egoera zaila bizi duten herritarrengan begirunea jarrita. Bestetik, kulturan; izan ginena eta izango garenaren arteko transmisio egokia eginez. Eta hirugarrenik, hezkuntzan; etorkizuneko oriotar jantzi batzuk prestatzen".\nHorrez gain, hautagaiek agintaldi berrian EH Bilduren ardatz izango diren beste hainbat gako ere aurkeztu dituzte, besteak beste, herrigintza, parte-hartzea, edota Orioren nortasunaren oinarri den ondarea; gainera, eragileen, herritarren eta udalaren arteko sareak jostearen, eta elkarlanari esker zubiak sortzearen garrantzia ere azpimarratu nahi izan dute.\nHurrengo herritarrek osatzen dute Orioko EH Bilduren zerrenda:\nBakartxo Oliden Albeniz\nBixente Lasa Karrikaburu


kritiken hemeroteka » Evviva, batez ere, la libertà\n« Hamabi zauri arin | Poesia mailua behar ote? »\nEz dakit, hartzen dut Gauza baten ametsa eskuartean, eta ezin diot nostalgia poxi bati izkin egin. Denbora zaharren mira txatxua izango da, joandakoa oraingoa baino txukunagoa denaren ustel ustea. Maria Isabel Llaudesek esaten zuen, iragan garai oro dirudikigu hobea. Azken batean, aro delikatu bezain loriatsu batez ari gara: orduko hartan sartu genuen serioago muturra literaturaren zera honetan, dena zen berri, dena ilusionagarri. Baina, langintza zaila izan arren, objektiboago begiratuta ere, sentsazioak esango nuke baduela egiatik zerbait. Ez dela soilik nostalgia txepela, baizik eta kritika konparatiboa. Itzulpen estimagarriak egiten ziren garai hartan —gogoratu Miguel Torga eta Piztiak, Agota Kristof eta Koaderno handia, Josef Skvorecky eta Mundu mingotsa—; paraliteraturak ere laguntzen zuen, bilduma identifikagarriak, portada korrektoak, ukimenerako —bizio konfesaezin hori— atseginak. Inoiz entzun dut idazleren batek horiengatik nahi izan zuela publikatu hor.\nIritzi horri galga jartzen dion elementu bat sartzen da, ordea, tartean: 14 urteren buruan ea irakurketak eusten dion, ea ni bilakatu naizen irakurle hau ez den sobera petraldu. Kontakizun pasionagarri gisa gogoratzen nuen Gauza baten ametsa, hain zuzen, bizitzara jaiotzen ari diren gazte batzuen gainekoa. Pasoliniren lehen eleberri argitaratua, idazlea gazte zeneko leku-denborak harrapatzen ditu, Italia ipar-ekialdeko Friuli —eta friuliera bera, tarteka—, bigarren mundu gerra ondorengoak. Komunistak dira gazteok, ez hainbeste ideologiagatik, gehiago kondizio sozialak hartara behartuta, landa giroko langile; herrian ezin, emigrazioaren bidea hartzen dute, Jugoslaviara “han komunismoa zagok behintzat”—, Suitzara, atzera burumakur bueltatzeko etxera. Ezen, han nahiz hemen, beste ezeren gainetik, eguneroko herstureratik urrun, askatasuna baita bilatzen dutena.\nEta, egia da, ez da nobela inondik ere biribila —eta agian eskerrak—. Are da lau xamarra. Nahi baduzu, teknikoki, herrenak ditu nabarmenak, elipsiak baino gehiago dira gabeziak. Baina, bestalde, zeinen ondo jasotzen duen gerra osteko giro hori, industrializazioak erabat harrapatu gabeko testuinguru bat, non bizitzak aurrera egin duen denboran zehar apenas aldaketarik izan duela. Zabaleta itzultzaileak hitzaurre jakingarri askoan dioen bezala, hemengo gerra osteko giroa ere izan zitekeena, soilik aldatuta Nini Infant, Milio Bortolus eta Eligio Pereisson, eta horien partez jarrita, adibidez, Amado, Demetrio eta gure Felix. 14 urteren buruan oraindik usain dezakegu askatasun, ez hainbeste egarria, ezpada gosea.


Desfibriladoreen eta kardioen babesari buruzko albisteak, bat-bateko heriotzari buruzko berriak. | SalvaVidas proiektua\nSalvaVidas proiektua\tBerri\t Martxoaren 23 2022\nEntrenatzen ari zela Sonny Colbrellik bihotz-geldialdia izan balu, hil egingo litzateke, horiexek dira Álex Flor Costa, Volta a Catalunyako mediku arduradunaren hitzak.\nSalvaVidas proiektua\tBerri\t Otsailaren 28 2022\nÉcijako (Sevilla) N4 Merkataritza Zentroa 4 urte baino gehiagoko esperientziak eta proiektuarekin esperientziak dituen bezeroa da. Salvavidas, joan den astean bihotz-biriketako bizkortze entrenamendu bat egin genuen non CPR maniobrak eta desfibriladorearen erabilera berriro landu genituen.\nSalvaVidas proiektua\tBerri\t Otsailaren 21 2022\nHigiezinen jabe guztien kardioprotekziorako DEA desfibriladore bat instalatu duen Madrilgo jabeen komunitate baten adibide bat gehiago, Montedevako auzokideek bizilagun guztien kardio-segurtasunaren aldeko apustua egiten du argi eta garbi.\nSalvaVidas proiektua\tBerri\t Urtarrila 13 2022\nTerueleko kardioprotekzioak bihotz-geldialdia duen gizon baten bizitza salbatzen du\nSalvaVidas proiektua\tBerri\t Urtarrila 12 2022\nBihotz geldialdia dagoen gizon batek bizitza salbatzen du Teruel hiriaren kardiobabesari esker. Lanetik kanpoko lankide baten deia jaso ostean, udaltzain bat agertu zen tokira, eta patruila autoan DEA desfibriladorea erabiliz, Fidel berpiztu ahal izan zuen.\nIES Trevenque kardiobabestua BLS, CPR eta desfibriladorearen erabilerarekin prestakuntzarekin\nSalvaVidas proiektua\tBerri\t Abenduaren 23 2021\nAbenduaren 22an, Oinarrizko Bizi Euskarria, Bihotz Biriketako Suspertzea eta desfibriladorearen erabilerako prestakuntza egin zen Trevenque BHIn, La Zubian (Granada).\nVALE Elkarteak BLS birziklatze ikastaroa egiten du eta DEAren erabilera\nSalvaVidas proiektua\tBerri\t Abenduaren 17 2021\nVALE Elkarteak bere burua birziklatzen du BLS, CPR eta Desfibriladorearen erabileraren prestakuntzan, 16eko abenduaren 2021an. VALE Elkartea, desgaitasuna duten pertsonen alde, Granadan, Oinarrizko Bizi Euskarria, Bihotz Biriketako Suspertzea eta Desfibriladorearen erabilerari buruzko birziklapen ikastaroa jaso zuen.\nSalvaVidas proiektua\tBerri\t Abenduaren 03 2021\nSalvaVidas proiektua\tBerri\t Azaroaren 19 2021\nAguas de Sierra Elvira kardiobabestutako enpresa\nSalvaVidas proiektua\tBerri\t Azaroaren 16 2021\n15eko azaroaren 2021ean, oinarrizko bizi euskarria, bihotz-biriketako suspertzea eta DEA desfibriladorearen erabilerari buruzko prestakuntza eman zen Aguas de Sierra Elviako instalazioetan.\n1 orriaren 19


Zer egin kontzeptu bat guztiz garbi ez dugunean - Esan ostiako\n‹ Memoria hobetzeko ariketak • Glosategia, interpretearen lagun ›\nZer egin kontzeptu bat guztiz garbi ez dugunean\n2018-04-17 in ARAZOA NON, KONPONBIDEA HAN 2017 - 2018 | No comments\nGaurkoan EAEko lehendakari den Iñigo Urkulluren mintzaldia izan dugu. Bertan, Euskararen Legearen 30.urteurrena zela eta Mitxelenaren aipu luze bat bota du. Kontuan hartu beharra dago aipu hori gaztelania hutsean egin duela, eta beraz, guk gaztelaniara interpretatu behar dugunez gure entzuleek jatorrizkoa ulertuko luketela. Horrek esan nahi du ulermen akatsen bat egonez gero konturatu egingo liratekela.\nBaina zer egin bere osotasunean jaso ez baduzu?\nKasu honetan aipua ezin izan dugu hitzez hitz hartu hizlaria irakurtzen ari zelako eta ondorioz nahiko azkar hitz egin duelako. Soilik honakoa idazteko gai izan gara: ” no debemos caer en el gueto por huir de la diglosia”\nEsaldi honek bere horretan ez digu ideia nagusia aipatzen, eta horregatik ezingo genuke gure interpretazioan hori bakarrik erabili; hortaz, hobe da urduritu ordez, ideia bere osotasunean entzun eta horren sintesia egin ostean ideia nagusia soilik interpretatzea; ez baitugu akats larrik egotea nahi, ezta?\nEta zein da horretarako bide bakarra? PRAKTIKATU, PRAKTIKATU eta… PRAKTIKATU!!\nTrackback link: http://esanostiako.blogariak.net/2018/04/17/zer-egin-kontzeptu-bat-guztiz-garbi-ez-dugunean/trackback/


Leire Etxaniz, finalerdietara - Larrabetzu - Aikor.eus\nLeire Etxaniz, finalerdietara\nAikor aldizkaria 2020-03-02 14:30\nAsteburu honetan Laboral Kutxa Master Cup txapelketaren final-laurdenak jokatu dira Pasai Antxon eta horietan Leire Etxaniz nagusitu da Irantzu Etxebesterekin batera. Bikoteak 18 eta 8 irabazi zien Andrea Aldaregiari eta Ane Urkizuri. Finalerdiak Elgoibarren jokatuko dira martxoaren 14an, eta Etxanizek eta Etxebestek Iera Agirreren eta Maite Ruiz de Larramendiren kontra jokatuko dute bertan.\nEmaitzak adierazten du partidan ez zen lehia handirik egon, baina hori ez da inondik inora benetan gertatu zena. Aldaregiak eta Urkizuk gogor borrokatu zuten eta irabazleek hainbat pilotakada eman behar izan zituzten, garaipena eskuratzeko. Etxaniz iazko txapelduna da eta aurten ere sasoian badabilela erakutsi zuen. Etxebestek ere lan txukuna egin zuen eta izugarrizko laguntza eman zion kideari.\nBikoteak Iera Agirre eta Maite Ruiz de Larramendi izango ditu aurkari hurrengo norgehiagokan. Horiek 18 eta 8 irabazi zieten Ane Arteagari eta Maider Mendizabali. Era berean, Eneritz Arrietak eta Amaia Jakak 18 eta 1 jipoitu zituzten Uxue Larrea eta Lierni Gartziarena; eta Nagore eta Eider Galeano 18 eta 13 nagusitu ziren Ainhoa Ruiz de Infanteren eta Oihana Orbegozoren aurka.


EKE-k bi informazio gaualdi berri antolatzen ditu Uztaritzen — Euskal kultur erakundea\nPirinio-Atlantikoetako Tokiko Jarraipen Dispositiboaren partaidetzarekin, Euskal kultur erakundeak elkarteei zuzendu bi informazio gaualdi berri proposatzen ditu urte bukaera honetan. 2020ko azaroaren 5ean eta abenduaren 3an iraganen dira, ostegunarekin, arratsaldeko 6etan, Uztaritzeko Lapurdi gelan. Izen emateak zabalik dira eta parte hartzea urririk da.\nINFO COVID-19: GAUALDIAK GIBELATUAK DIRA\nEuskal kulturaren alorrean ari diren elkarteen eta konpainien laguntzeko daukan misioaren baitan, 2011z geroz, Euskal kultur erakundeak informazio programa bat antolatzen du urtero. Tokiko Jarraipen Dispositiboa eramaten duen Profession Sport et Loisirs 64 egiturarekin antolatu gaualdi horien bidez, EKE-ren elkartekideetako buruzagi, animatzaile bolondres eta langile soldatadunei elkarte kudeaketan suertatzen ahal diren problematiketaz informatzeko, tresna metodologiko eta praktikoak ukaiteko eta beste parte-hartzaileekin trukatzeko parada eskaintzen die.\nBehin-behineko aurrekontuaren inguruko lehen informazio gaualdia eta kultura egituren arteko lankidetzaren erronken inguruko jarraikitze kolektiboa antolatu ondotik, EKE-k bi informazio gaualdi berri eskaintzen dizkie bere elkartekideei hemendik urte bukaera arte:\n2020ko azaroaren 5a, 18:00, Uztaritzeko Lapurdi gela: Gatazken kudeaketa (baitezpadakoa da izena ematea azaroaren 3a aitzin)\n2020ko abenduaren 3a, 18:00, Uztaritzeko Lapurdi gela: Mugaz gaindiko artisten programazioa – kuadro fiskal, sozial eta juridikoa (baitezpadakoa da izena ematea abenduaren 1a aitzin)\nKasu! Covid-19 osagarri neurrien gatik, leku kopurua mugatua da. Baitezpadakoa da aitzinetik izena ematea: Maia Etchandy (EKE) - maia.etchandy@eke.eus / 05 59 93 38 72


Filipinetako Enpresen Formazioa eta Enpresa Startup\nEnpresa Filipinetako Formazioa\nFilipinak irudikatzen direnean, buruan sartzen diren lehen irudiak harea zuriak, palmondoak eta ur gardenak izan daitezke. Hala ere, Hego-ekialdeko Asiako herrialdeak opor exotiko helmuga bat baino askoz ere gehiago eskaintzen du. 7,000 uharteetako nazioak offshore sartzea lortzeko tokia da. A Filipinetako enpresa, hau da, a Filipinetako korporazioa, abantaila ugari eskaintzen ditu atzerritarren funtzionamendua mugen barruan.\nFilipinak Enpresaren sorrera: egonkortasuna eta hazkundea\nNazioarteko balore tumultuekiko esposizio txikia dela eta, esportazioen menpekotasun txikia, azpikontratazioko industria azkar bat, eta XKMXX milioi langile atzerriko langile atzerritarren hornikuntza egonkorraren ondorioz, Filipinetako ekonomia oso ekonomikoa izan da mundu mailako kolpe ekonomikoei.\n2011 eta 2016 artean, Filipinak hazkunde ekonomikoa urteko batez bestekoa% 10 gainditu du. Joera hau seguru asko jarraituko du gaur egungo administrazioak atzerriko jabetza murriztapenak murrizteko lan egiten duelako.\nItsasoko Etxea sartzea\nFilipinetako konpainien legeak ez du bidaiarik eskatzen. Legeak eskatzen du enpresek gutxienez bost akziodun izatea, gehienak filipinarra. Atzerritarrek izan dezaketen beste bi akziodunek ez dute derrigorrez aurkeztu beharrik parte hartu ahal izateko, baldin eta konpainiak 200,000 $ k, ordaindutako 100,000era murriztuko den kapital bat badu, enpresak 50 langile baino gehiago kontratatzen baditu. . Hala ere, enpresak esportazio enpresa baten adar edo jabetza osoko filiala jotzen bada, kapital ordaindutako 200,000 US baldintza ez da aplikatuko. Kasu horretan, beharrezkoa den guztia kapital korporatiboaren zenbatekoa da hasierako korporazio-eragiketetarako.\nZerga pizgarriak dituzten ekonomia bereziak\nFilipinetako Esparru Ekonomikoaren Agintaritzaren (PEZA) arabera, turismo, mediku turismoaren, fabrikazioaren, informazioaren teknologien, nekazaritzako industriaren, utilitateen, logistikaren, instalazioen eta erretiro sektoreetako edozein sektore ekonomiko berezitan sartutako enpresei dagokienez Errentaren gaineko Zergaren oporrak, 100% enpresako errentaren gaineko zergak kenduko dizkizuten 4-6 urterako. Fabrikazioaren eta informazioaren teknologien sektoreetan jarduten duten enpresentzat, zergadun oporrak 8 urte arteko epea luzatu ahal izango dira, baldin eta Filipinak Filipinetako zerga-kodean identifikatutako baldintza gehigarriak betetzen ditu. Zerga-jaiegunen iraungipenaren ostean, Filipinetako Ekonomi Zonetan sartutako enpresek 5% errentaren gaineko zerga soilik jasaten dituzte.\nHorrez gain, PEZA-eko Eremu Ekonomikoko enpresen erregistratutako beste onurez gain, esate baterako, inportazio eta esportazio prozedura sinplifikatuak, atzerriko nazionalak ez diren egoiliarrak kontratatzeko posizioetan, teknikoetan eta aholkularitzan, eta ez-etorkinen sarrera bereziak dituzten pribilegioak dituzten kontratazio gaitasuna ere badira.\nASEAN herrialdeekin merkataritza abantailak\nHegoaldeko Asiako nazioekin negozioa egiten duten Filipinetako itsasoko konpainietarako, onurak esanguratsuak dira. Hego-ekialdeko Asiako Nazioen Elkartearen (ASEAN) kide gisa, Filipinetako Sozietateen konpainiek gozatutako tarifak murrizten dituzte Hego-ekialdeko Asiako nazioekin eta merkataritzako zenbait murriztapenetatik salbuetsita.\nKostu txikiko langile ingelesak\nAzken urteetan Filipinetan dei-zentro eta BPO eragiketak sortzen ari dira, kostu txikiko ingelera hitzegiten duen langile baten erabilgarritasun zabala dela eta. Estatu Batuetako antzinako lurralde gisa, ingelesa biztanle gehienek hitz egiten dute. Filipinarren% 36 inguruan unibertsitateko hezkuntza izan arren, nazioko mediana alokairuak baxuak dira, batez beste urtean, gutxi gorabehera, US $ 7,000, eta herrialdea outsourcing aukera erakargarria da.\nEkonomia egonkorra, bidaia baldintzarik gabe, zerga-pizgarri erakargarriak, merkataritza onurak eta kostu txikiko lanen erabilgarritasun handiarekin, Filipinak offshore sartzeko aukera zoragarria da. Offshorecorporation, com-ek laguntza integrala eskaintzen du Filipinetan offshore korporazioak eratzeko, erregistratzeko eta lizentziatzeko. Jarri harremanetan gurekin gaur egun Filipinetan offshore konpainia bat abian jartzeko abantaila zoragarri guztiak aprobetxatzeko. Eslogan nazionala doa, Filipinetan dibertigarriagoa da.